3. การประกอบธุรกิจของแต่ละสายผลิตภัณฑ์

ธุรกิจซีเมนต์

1.  ลักษณะผลิตภัณฑ์หรือบริการ

1.1 ลักษณะผลิตภัณฑ์

  สามารถจำแนกลักษณะผลิตภัณฑ์ตามบริษัทผู้ผลิตได้ ดังนี้

+--------------------------------+-------------------------------------+
| ธุรกิจ                           | ผลิตภัณฑ์                              |
+--------------------------------+-------------------------------------+
| บริษัท ปูนซิเมนต์ไทย (ท่าหลวง) จำกัด  | ปูนซีเมนต์เทา                          |
|                                |                                     |
|                                | - ปูนซีเมนต์ปอร์ตแลนด์ประเภทที่ 1 (ตราช้าง) |
|                                |                                     |
|                                | - ปูนซีเมนต์ปอร์ตแลนด์ประเภทที่ 2          |
|                                |                                     |
|                                | - ปูนซีเมนต์ปอร์ตแลนด์ประเภทที่ 3          |
|                                | (ตราเอราวัณ)                         |
|                                |                                     |
|                                | - ปูนซีเมนต์ปอร์ตแลนด์ประเภทที่ 5          |
|                                | (ตราช้างฟ้า)                          |
|                                |                                     |
|                                | - ปูนซีเมนต์สำหรับบ่อขุดเจาะน้ำมัน          |
|                                |                                     |
|                                | - ปูนซีเมนต์ผสมตราเสือ                  |
+--------------------------------+-------------------------------------+
| บริษัท ปูนซิเมนต์ไทย (แก่งคอย) จำกัด  |                                     |
+--------------------------------+-------------------------------------+
| บริษัท ปูนซิเมนต์ไทย (ทุ่งสง) จำกัด    |                                     |
+--------------------------------+-------------------------------------+
| บริษัท ปูนซิเมนต์ไทย (ลำปาง) จำกัด   |                                     |
+--------------------------------+-------------------------------------+
| บริษัท ผลิตภัณฑ์และวัตถุก่อสร้าง จำกัด   | คอนกรีตผสมเสร็จซีแพค                   |
+--------------------------------+-------------------------------------+
| บริษัท สยามปูนซิเมนต์ขาว จำกัด       | - ปูนซีเมนต์ปอร์ตแลนด์ขาว (ตราช้าง)       |
|                                |                                     |
|                                | - ปูนซีเมนต์ขาวผสม (ตราเสือ)            |
+--------------------------------+-------------------------------------+
| บริษัท สยามมอร์ตาร์ จำกัด           | - ปูนสำเร็จรูป (ตราเสือคู่)               |
|                                |                                     |
|                                | - กาวซีเมนต์ (ตราเสือคู่)                |
+--------------------------------+-------------------------------------+
| บริษัท สยามอุตสาหกรรมวัสดุทนไฟ จำกัด | - อิฐทนไฟ (ตราช้าง)                   |
|                                |                                     |
|                                | - วัสดุทนไฟชนิดพิเศษ (ตราช้าง)           |
+--------------------------------+-------------------------------------+

  ปูนซีเมนต์เทา คอนกรีตผสมเสร็จ และปูนซีเมนต์ขาว ใช้สำหรับงานก่อสร้างบ้านอยู่อาศัย
  อาคารโรงงาน อาคารสำนักงานขนาดใหญ่ รวมทั้งการก่อสร้างสิ่งอำนวยความสะดวก เช่น
  ถนนและระบบสาธารณูปโภคต่างๆ ของประเทศ
  กลุ่มลูกค้าจึงมีตั้งแต่ผู้ใช้รายย่อยจนถึงผู้รับเหมาก่อสร้างขนาดใหญ่
  การกระจายสินค้ามีทั้งที่กระจายผ่านเครือข่ายผู้แทนจำหน่ายสินค้าวัสดุก่อสร้างของ
  เครือซิเมนต์ไทยในธุรกิจจัดจำหน่าย และขายตรงให้กับผู้ใช้งานขนาดใหญ่

1.2 ปัจจัยที่มีผลกระทบต่อโอกาสหรือข้อจำกัดในการประกอบธุรกิจ : ใบอนุญาตสัมปทานและ

เงื่อนไขที่ต้องปฏิบัติตามใบอนุญาตสัมปทาน

  (บริษัทในกลุ่มปูนซิเมนต์ไทยอุตสาหกรรมไม่ได้รับการส่งเสริมการลงทุน เนื่องจากเป็น
  อุตสาหกรรมที่ไม่อยู่ในขอบเขตที่จะส่งเสริมการลงทุน)

  การผลิตปูนซีเมนต์ต้องใช้วัตถุดิบหลัก ซึ่งได้แก่ หินปูนและแร่ยิปซัม บริษัทฯ
  จึงต้องมีการสร้างหลักประกันด้านวัตถุดิบโดยการซื้อแหล่งแร่และการขอสัมปทานระยะยาวจากทางราชการ

รายละเอียดประทานบัตรเหมืองแร่ของบริษัทปูนซิเมนต์ไทย จำกัด (มหาชน)
และบริษัทในกลุ่มบริษัทปูนซิเมนต์ไทยอุตสาหกรรม จำกัด ที่ใช้ประโยชน์ในปัจจุบัน

+-----------+---------+---------+-------+-------+---+------+-------+
| เจ้าข      | สถานที่ตั้ง | ช       | จำนวน | ประเ  | เ | อายุ  | ปีที่    |
| องใบอนุญาต |         | นิดของแร่ |       | ภทพื้นที่ | น | ป    | ใบ    |
|           |         |         | ประท  |       | ื้อ | ระทา | อนุญาต |
| สัมปทาน    |         |         | านบัตร |       | ที่ | นบัตร | สิ้นอายุ |
|           |         |         | (ฉบับ) |       | ( | ที่เห  |       |
|           |         |         |       |       | ไ | ลืออยู่ |       |
|           |         |         |       |       | ร | (ปี)  |       |
|           |         |         |       |       | ่) |      |       |
+-----------+---------+---------+-------+-------+---+------+-------+
| บริษัทป     | จ.สระบุรี | หินปูนเพื่อ | 21    | พื้น    | 5 | 1 –  | 2547  |
| ูนซิเมนต์ไทย |         | อุต      |       | ที่ป่าไม้ | , | 15   | –     |
| จำกัด      |         | สาหกรรม |       |       | 5 |      | 2561  |
| (มหาชน)   |         | ปูนซีเมนต์ |       |       | 3 |      |       |
|           |         |         |       |       | 5 |      |       |
+-----------+---------+---------+-------+-------+---+------+-------+
|           | จ.พิจิตร  | ยิปซัม    | 1     | พื้น    | 2 | 11   | 2555  |
|           |         |         |       | ที่ป่าไม้ | 9 |      |       |
|           |         |         |       |       | 8 |      |       |
+-----------+---------+---------+-------+-------+---+------+-------+
|           | จ.น     | ยิปซัม    | 3     | พื้น    | 8 | 8    | 2553  |
|           | ครสวรรค์ |         |       | ที่ป่าไม้ | 5 |      |       |
|           |         |         |       |       | 6 |      |       |
+-----------+---------+---------+-------+-------+---+------+-------+
|           | จ.ลพบุรี  | เหล็ก    | 1     | พื้น    | 1 | 8    | 2553  |
|           |         |         |       | ที่ป่าไม้ | 9 |      |       |
|           |         |         |       |       | 3 |      |       |
+-----------+---------+---------+-------+-------+---+------+-------+
|           | จ.นครศร | 1.      | 19    | พื้น    | 5 | 8    | 2553  |
|           | ีธรรมราช | หินปูนเพื่อ |       | ที่ป่าไม้ | , |      |       |
|           |         | อุต      | 1     |       | 0 | 13   | 2558  |
|           |         | สาหกรรม |       | พื้นที่กร | 0 |      |       |
|           |         | ปูนซีเมนต์ |       | รมสิทธิ์ | 7 |      |       |
|           |         |         |       |       |   |      |       |
|           |         | 2.      |       |       | 1 |      |       |
|           |         | หินดินด   |       |       | 5 |      |       |
|           |         | านเพื่ออุต |       |       | 0 |      |       |
|           |         | สาหกรรม |       |       |   |      |       |
|           |         | ปูนซีเมนต์ |       |       |   |      |       |
+-----------+---------+---------+-------+-------+---+------+-------+
|           | จ.ระยอง | ดินขาว   | 2     | พื้นที่กร | 4 | 3    | 2548  |
|           |         |         |       | รมสิทธิ์ | 8 |      |       |
+-----------+---------+---------+-------+-------+---+------+-------+
|           | จ.ลำปาง | ดินขาว,  | 5     | พื้น    | 9 | 3 -  | 2     |
|           |         | ถ่านหิน,  |       | ที่ป่าไม้ | 5 | 13   | 548 - |
|           |         | บอลเคลย์ |       |       | 4 |      | 2557  |
+-----------+---------+---------+-------+-------+---+------+-------+

+-----------+---------+---------+-------+-------+---+------+-------+
| เจ้าข      | สถานที่ตั้ง | ช       | จำนวน | ประเ  | เ | อายุ  | ปีที่    |
| องใบอนุญาต |         | นิดของแร่ |       | ภทพื้นที่ | น | ประท | ใบ    |
|           |         |         | ประท  |       | ื้อ | านบัต | อนุญาต |
| สัมปทาน    |         |         | านบัตร |       | ที่ | รที่เห | สิ้นอายุ |
|           |         |         | (ฉบับ) |       | ( | ลืออยู่ |       |
|           |         |         |       |       | ไ | (ปี)  |       |
|           |         |         |       |       | ร |      |       |
|           |         |         |       |       | ่) |      |       |
+-----------+---------+---------+-------+-------+---+------+-------+
| บริษัทป     | จ.ลำพูน  | ถ่านหิน   | 1     | พื้นที่กร | 2 | 13   | 2558  |
| ูนซิเมนต์ไทย |         |         |       | รมสิทธิ์ | 2 |      |       |
| อุตสาหกรรม |         |         |       |       | 8 |      |       |
| จำกัด      |         |         |       |       |   |      |       |
+-----------+---------+---------+-------+-------+---+------+-------+
|           | จ.สุร    | ยิปซัม    | 1     | พื้นที่กร | 3 | 7    | 2552  |
|           | าษฎร์ธานี |         |       | รมสิทธิ์ | 9 |      |       |
+-----------+---------+---------+-------+-------+---+------+-------+
| บริษัทป     | จ.ลำปาง | 1.      | 17    | พื้น    | 4 | 15   | 2561  |
| ูนซิเมนต์ไทย |         | หินปูนเพื่อ |       | ที่ป่าไม้ | , |      |       |
| (ลำปาง)   |         | อุต      | 5     |       | 9 | 9 –  | 2     |
| จำกัด      |         | สาหกรรม |       | พื้น    | 8 | 15   | 554 - |
|           |         | ปูนซีเมนต์ |       | ที่ป่าไม้ | 7 |      | 2561  |
|           |         |         |       |       |   |      |       |
|           |         | 2.      |       |       | 1 |      |       |
|           |         | หินดินด   |       |       | , |      |       |
|           |         | านเพื่ออุต |       |       | 4 |      |       |
|           |         | สาหกรรม |       |       | 4 |      |       |
|           |         | ปูนซีเมนต์ |       |       | 1 |      |       |
+-----------+---------+---------+-------+-------+---+------+-------+
| บริษัทป     | จ.สระบุรี | 1.      | 10    | พื้น    | 2 | 25   | 2570  |
| ูนซิเมนต์ไทย |         | หินปูนเพื่อ |       | ที่ป่าไม้ | , |      |       |
| (แก่งคอย)  |         | อุต      | 3     |       | 5 | 25   | 2570  |
| จำกัด      |         | สาหกรรม |       | พื้นที่กร | 7 |      |       |
|           |         | ปูนซีเมนต์ |       | รมสิทธิ์ | 5 |      |       |
|           |         |         |       |       |   |      |       |
|           |         | 2.      |       |       | 8 |      |       |
|           |         | หินดินด   |       |       | 7 |      |       |
|           |         | านเพื่ออุต |       |       | 4 |      |       |
|           |         | สาหกรรม |       |       |   |      |       |
|           |         | ปูนซีเมนต์ |       |       |   |      |       |
+-----------+---------+---------+-------+-------+---+------+-------+

บริษัทปูนซิเมนต์ไทย จำกัด (มหาชน) และบริษัทในกลุ่มบริษัทปูนซิเมนต์ไทยอุตสาหกรรม จำกัด
จะต้องปฏิบัติตามเงื่อนไขของใบอนุญาตสัมปทาน ตามกฎหมายที่เกี่ยวข้อง ดังต่อไปนี้

1) เงื่อนไขตามกฎหมายแร่

1.  ชำระเงินผลประโยชน์พิเศษเพื่อประโยชน์แก่รัฐเพื่อตอบแทนการอนุญาตสัมปทาน โดยชำระใน
    10 ปีแรก นับจากรับใบอนุญาต

2.  ทำเหมืองแร่ตามวิธีที่กำหนดในแผนผังโครงการทำเหมืองอย่างเคร่งครัด
    และชำระค่าภาคหลวงแร่ตามปริมาณที่ขุดขึ้นมาใช้งาน

3.  ปฏิบัติตามมาตรการด้านความปลอดภัยและอาชีวอนามัย โดยไม่ก่อให้เกิดอันตรายต่อพนักงาน
    พนักงานจ้างเหมา บุคคลภายนอก สิ่งแวดล้อม รวมถึงทรัพย์สินต่างๆ

4.  ปรับสภาพพื้นที่ที่ผ่านการทำเหมืองแร่แล้ว ให้อยู่ในสภาพปลอดภัย

5.  รายงานการทำเหมืองต่อกรมทรัพยากรธรณีทุกเดือน

2) เงื่อนไขตามกฎหมายป่าไม้

1.  ชำระเงินค่าปลูกป่าชดเชยในพื้นที่ที่มีการขุดแร่ขึ้นมาใช้งานในอัตราที่กฎหมายกำหนด

2.  ทำเหมืองแร่โดยทำลายสภาพป่าไม้ และตัดต้นไม้ในพื้นที่ให้น้อยที่สุด

3.  เมื่อครบ 10 ปี ต้องประเมินผลภายหลังการทำเหมืองแร่ (Post Evaluation) และ
    นำเสนอต่อคณะกรรมการสิ่งแวดล้อมแห่งชาติ

3) เงื่อนไขตามกฎหมายสิ่งแวดล้อม

1.  ปฏิบัติตามเงื่อนไขและมาตรการป้องกัน และแก้ไขผลกระทบต่อสิ่งแวดล้อม
    ตามที่กำหนดในรายงานการวิเคราะห์ผลกระทบสิ่งแวดล้อม (EIA)

2.  ดำเนินการฟื้นฟูสภาพแวดล้อมบริเวณพื้นที่เหมือง พร้อมทั้งจัดตั้งกองทุนฟื้นฟู สภาพแวดล้อม
    โดยจัดสรรงบประมาณเพื่อเป็นค่าใช้จ่ายในการดำเนินการและ
    รายงานความคืบหน้าต่อสำนักงานนโยบายและแผนสิ่งแวดล้อมทุกปี

3.  ตรวจวัดคุณภาพอากาศ น้ำ เสียง และแรงสั่นสะเทือนบริเวณเหมือง
    และรายงานผลการตรวจวัดต่อสำนักงานนโยบายและแผนสิ่งแวดล้อมทุกปี
    เพื่อตรวจสอบคุณภาพสิ่งแวดล้อมให้อยู่ในเกณฑ์ที่ราชการกำหนด

4.  การต่ออายุประทานบัตรต้องจัดทำรายงานการประเมินศักยภาพการใช้ประโยชน์พื้นที่และนำเสนอต่อคณะกรรมการสิ่งแวดล้อมแห่งชาติ

2.  ตลาดและภาวะการแข่งขัน

2.1 นโยบายและลักษณะการตลาดของผลิตภัณฑ์และบริการที่สำคัญ

  ปัจจุบันธุรกิจซีเมนต์ มีโรงงานผลิตปูนซีเมนต์เทา 5 แห่ง ได้แก่ โรงงานท่าหลวง
  โรงงานเขาวง และโรงงานแก่งคอย จังหวัดสระบุรี โรงงานทุ่งสง จังหวัดนครศรีธรรมราช
  และโรงงานลำปาง จังหวัดลำปาง
  โดยมีกำลังการผลิตและส่วนแบ่งตลาดในประเทศประมาณร้อยละ 40
  ซึ่งสูงที่สุดเมื่อเทียบกับผู้ผลิตรายอื่นๆ ในประเทศ

  บริษัทฯ
  ได้ให้ความสำคัญกับการผลิตสินค้าและบริการเพื่อตอบสนองความพึงพอใจของลูกค้าโดยใช้เทคโนโลยีการผลิตและควบคุมคุณภาพที่ทันสมัย
  ตลอดจนประสบการณ์ในการผลิตที่มีมา ยาวนานกว่า 90 ปี
  เพื่อให้มั่นใจว่าผลิตภัณฑ์ของบริษัทมีคุณภาพเหนือกว่ามาตรฐานทั่วไปและมี คุณภาพสูงกว่าคู่แข่งขัน
  นอกจากนี้ บริษัทฯ เป็นผู้ผลิตปูนซีเมนต์เพียงรายเดียวที่มีสถาบันวิจัยและพัฒนาเป็นของตนเอง
  รวมทั้งเป็นผู้ผลิตปูนซีเมนต์รายแรกและรายเดียวในประเทศไทยที่ริเริ่มการเพิ่มชั้นพลาสติกในถุงปูนซีเมนต์เพื่อรักษาคุณภาพของปูนซีเมนต์ให้มีความใหม่สด
  และสามารถป้องกันการแตกเสียหายได้เพิ่มขึ้น ทั้งนี้ บริษัทฯ
  มีทีมบริการเทคนิคที่คอยให้คำแนะนำและแก้ไขปัญหาที่อาจจะเกิดขึ้นจากการใช้ผลิตภัณฑ์
  โดยลูกค้าสามารถแจ้งปัญหามาที่ศูนย์รับข้อร้องเรียนของบริษัท ฯ ได้ด้วย

  บริษัทฯ มีการดำเนินกิจกรรมทางการตลาดและกิจกรรมเพื่อสาธารณประโยชน์ที่สำคัญมากมาย
  โดยการจัดกิจกรรมส่งเสริมการกีฬา เช่น ศึกชิงแชมป์สุดยอดมวยไทยพันธุ์แท้ ตะกร้อปูนเสือ
  ไทยแลนด์โอเพ่น การดำเนินกิจกรรมสาธารณประโยชน์ต่างๆ เช่นโครงการมอบผ้าห่มกันหนาว
  โครงการสร้างถังเก็บน้ำต้านภัยแล้ง โครงการสร้างศาลาที่พักผู้โดยสาร เป็นต้น

  ด้านการจัดจำหน่ายสินค้า บริษัทฯ มีสัดส่วนการจำหน่ายในประเทศ ร้อยละ 54
  และสัดส่วนการจำหน่ายต่างประเทศ ร้อยละ 46
  โดยการจำหน่ายสินค้าในประเทศจะผ่านช่องทางการจัดจำหน่ายหลัก 3 ช่องทาง คือ
  การขายผ่านผู้แทนจำหน่าย การขายให้กับบริษัทในเครือฯ เพื่อผลิตผลิตภัณฑ์ ต่อเนื่อง อาทิ
  คอนกรีตผสมเสร็จ กระเบื้องมุงหลังคา แผ่นพื้นสำเร็จรูป เป็นต้น
  และการขายตรงให้ผู้ผลิตผลิตภัณฑ์คอนกรีตและบริษัทผู้รับเหมาขนาดใหญ่
  สำหรับการส่งออกไปยังต่างประเทศ บริษัทฯ ได้มอบหมายให้บริษัทค้าสากลซิเมนต์ไทย จำกัด
  ซึ่งเป็นบริษัทในเครือซิเมนต์ไทยเป็น
  ตัวแทนในการดำเนินการส่งออกโดยมีทั้งในรูปของปูนเม็ดที่ส่งเป็นวัตถุดิบในการผลิตปูนซีเมนต์ของผู้นำเข้า
  และในรูปของปูนผงสำหรับผู้ใช้งาน โดยมีตลาดส่วนใหญ่อยู่ในอเมริกา เอเชียใต้ แอฟริกา
  และเอเชียตะวันออกเฉียงใต้
  ซึ่งมีความต้องการนำเข้าทั้งปูนเม็ดและปูนซีเมนต์ผงสูงขึ้นอย่างต่อเนื่อง บริษัทฯ
  จึงมีความได้เปรียบคู่แข่งจากภูมิภาคอื่นของโลกที่จะส่งปูนซีเมนต์เข้ามาในภูมิภาคเอเชียใต้และเอเชียตะวันออกเฉียงใต้
  โดยเฉพาะในด้านต้นทุนการขนส่งทางเรือ
  นอกเหนือไปจากความเป็นผู้นำในด้านที่มีต้นทุนการผลิตที่ต่ำในระดับแนวหน้าของผู้ผลิตในภูมิภาค

2.2 ภาวะการแข่งขันและกำลังการผลิต

  หลังจากเกิดวิกฤติทางเศรษฐกิจในปี 2540 ความต้องการปูนซีเมนต์ในประเทศได้ลดลงอย่างมาก
  โดยเฉพาะในช่วงปี 2542-2544
  ความต้องการใช้ปูนซีเมนต์เทาในประเทศเหลือเพียงปีละประมาณ 18-19 ล้านตัน แม้ว่าในปี
  2545 ความต้องการใช้ปูนซีเมนต์เทาในประเทศเพิ่มขึ้นเป็น 22 ล้านตัน
  และมีการส่งออกประมาณ 16 ล้านตันก็ตาม อุตสาหกรรมปูนซีเมนต์เทายังคงมีกำลังการผลิต
  ส่วนเกินอยู่ เนื่องจากกำลังการผลิตรวมมีประมาณ 55 ล้านตัน
  ส่งผลให้การแข่งขันภายในประเทศมีความรุนแรงอย่างมาก อย่างไรก็ตาม บริษัทฯ
  ได้พยายามหลีกเลี่ยงการแข่งขัน ด้านราคา
  โดยได้มุ่งเน้นทางด้านการพัฒนาคุณภาพสินค้าและบริการตลอดจนการเพิ่มเครือข่ายการจัดจำหน่ายให้
  ครอบคลุมถึงลูกค้าทุกกลุ่มทดแทน ทั้งนี้เพื่อให้ลูกค้าได้รับความพึงพอใจในสินค้าและบริการ
  ตลอดจนความสะดวกสบายในการหาซื้อสินค้าจากบริษัทฯ มากที่สุด

  ผู้ผลิตปูนซีเมนต์เทาในประเทศมีดังนี้

  1) บริษัทปูนซิเมนต์ไทยอุตสาหกรรม จำกัด 23.2 ล้านตันต่อปี

  2) บริษัทปูนซีเมนต์นครหลวง จำกัด (มหาชน) 14.5 ล้านตันต่อปี

  3) บริษัท ทีพีไอ โพลีน จำกัด (มหาชน) 9.0 ล้านตันต่อปี

  4) บริษัทปูนซีเมนต์เอเซีย จำกัด (มหาชน) 4.8 ล้านตันต่อปี

  5) บริษัทชลประทานซีเมนต์ จำกัด (มหาชน) 2.3 ล้านตันต่อปี

  6) บริษัทซีเม็กซ์ (ประเทศไทย) จำกัด 0.7 ล้านตันต่อปี

  7) บริษัทไทยสถาปนา จำกัด 0.2 ล้านตันต่อปี

  8) บริษัทสามัคคีซีเมนต์ จำกัด 0.1 ล้านตันต่อปี

  รวมกำลังการผลิตทั้งประเทศ 54.8 ล้านตันต่อปี

3 การจัดหาผลิตภัณฑ์หรือบริการ

3.1 ลักษณะการจัดให้ได้มาซึ่งผลิตภัณฑ์

+----------+-----+--------------------+---------+---------------------+
| ชนิด      | จำ  | วิธีการจัดหา          | ใน      | หมายเหตุ             |
|          | นวน |                    | ประเทศ/ |                     |
|          |     |                    | ต่า      |                     |
|          | ผ   |                    | งประเทศ |                     |
|          | ู้ขาย |                    |         |                     |
+----------+-----+--------------------+---------+---------------------+
| วัตถุดิบหลัก |     |                    |         |                     |
+----------+-----+--------------------+---------+---------------------+
| หินปูน     | -   | -                  | 100% /  | มีแหล่งวัตถุดิบ          |
|          |     |                    | 0%      | และดำเนินการผลิตเอง   |
+----------+-----+--------------------+---------+---------------------+
| หินดินดาน  | -   | ทำสัญญ              | 100% /  | มีแหล่งวัตถุดิบของตนเอง  |
|          |     | าจ้างเหมาผลิตระยะยาว | 0%      | การผลิต              |
|          |     | กับผู้รับเหมาภายนอก    |         | ใช้จ้างเ              |
|          |     |                    |         | หมาโดยทำสัญญาระยะยาว |
+----------+-----+--------------------+---------+---------------------+
| ทราย     | ประ | จัดซื้อ               | 100% /  | มีแหล่งท              |
|          | มาณ | เป็นครั้งคราวจากผู้ขายที่ | 0%      | รายของตนเองซึ่งเก็บเป็น |
|          | 5   | ซ                  |         | แหล่งสำรอง           |
|          | ราย | ื้อขายกันมาเป็นเวลานาน |         | ปัจจุบันซื้อจากผู้ขาย      |
|          |     |                    |         | ภายนอกมาใช้          |
+----------+-----+--------------------+---------+---------------------+
| Clay     | ประ | ทำสัญญ              | 100% /  | มีแหล่ง Clay ของตนเอง |
|          | มาณ | าจ้างเหมาผลิตระยะยาว | 0%      | ปัจจุบัน               |
|          | 3   | กับผู้รับเหมาภายนอก    |         |                     |
|          | ราย |                    |         | จ้างเหม              |
|          |     |                    |         | าภายนอกผลิตโดยทำสัญญา |
|          |     |                    |         | ระยะยาว             |
|          |     |                    |         | และซื้อจากผู้ขายภายนอก  |
|          |     |                    |         | บางส่วน              |
+----------+-----+--------------------+---------+---------------------+
| ดินลูกรัง   | ประ | จัดซื้อ               | 100% /  | มีแหล่งล              |
|          | มาณ | เป็นครั้งคราวจากผู้ขายที่ | 0%      | ูกรังของตนเองซึ่งเก็บเป็น |
|          | 8   | ซ                  |         | แหล่งสำรอง           |
|          | ราย | ื้อขายกันมาเป็นเวลานาน |         | ปัจจุบันซื้อจากผู้ขาย      |
|          |     |                    |         | ภายนอกมาใช้          |
+----------+-----+--------------------+---------+---------------------+
| ยิปซัม     | ประ | จัดหาโดย            | 100% /  | ป                   |
|          | มาณ | ทำสัญญาซื้อขายระยะยาว | 0%      | ัจจุบันซื้อจากผู้ขายภายนอก |
|          | 6   | และผลิต             |         | และ                 |
|          | ราย | บางส่วนจากแหล่งตนเอง |         | ผลิตจากแหล่งของตนเอง  |
+----------+-----+--------------------+---------+---------------------+
| กระ      | 1   | ซื้อจากบริษัทในเครือ    | 100% /  |                     |
| ดาษคราฟท์ | ราย |                    | 0%      |                     |
+----------+-----+--------------------+---------+---------------------+
| ชนิด      | จำ  | วิธีการจัดหา          | ใน      | หมายเหตุ             |
|          | นวน |                    | ประเทศ/ |                     |
|          |     |                    | ต่า      |                     |
|          | ผ   |                    | งประเทศ |                     |
|          | ู้ขาย |                    |         |                     |
+----------+-----+--------------------+---------+---------------------+
| เชื้อเพลิง  |     |                    |         |                     |
+----------+-----+--------------------+---------+---------------------+
| ลิกไนต์    | ประ | จัดหาโดย            | 70% /   | จัดหาจากบริษัทในเครือฯ  |
|          | มาณ | ทำสัญญาซื้อขายระยะยาว | 30%     | 30% และ             |
|          |     | และจัดซื้อเป็นครั้งคราว  |         | จัดหา                |
|          | 4   |                    |         | จากผู้ขายภายนอกประมาณ |
|          | ราย |                    |         | 70%                 |
|          |     |                    |         | (ผู้ขาย               |
|          |     |                    |         | ภายนอกที่มีมูลค่าจัดหาเกิน |
|          |     |                    |         | 30% มีจำนวน 2 ราย)   |
+----------+-----+--------------------+---------+---------------------+
| P        | 1   | จัดหาโด             | 0% /    | จัดหาจากบริษัทในเครือฯ  |
| etroleum | ราย | ยทำสัญญาซื้อขายระยะยา | 100%    |                     |
| Coke     |     | วและจัดซื้อเป็นครั้งคราว |         |                     |
+----------+-----+--------------------+---------+---------------------+
| ถ่านหิน    | 3   | จัดหาโด             | 0% /    | จัดหาจากบริษัทในเครือฯ  |
|          | ราย | ยทำสัญญาซื้อขายระยะยา | 100%    | 1 ราย และ           |
|          |     | วและจัดซื้อเป็นครั้งคราว |         | จัดหาจากผู้ขายภายนอก 2 |
|          |     |                    |         | ราย                 |
+----------+-----+--------------------+---------+---------------------+
| น้ำมันเตา  | 4   | จัดซื้อ               | 100% /  |                     |
|          | ราย | เป็นครั้งคราวจากผู้ขายที่ | 0%      |                     |
|          |     | ซ                  |         |                     |
|          |     | ื้อขายกันมาเป็นเวลานาน |         |                     |
+----------+-----+--------------------+---------+---------------------+
| Biomass  | ประ | จัดหาโด             | 100% /  | จัดหาจากบริษัทในเครือฯ  |
| เช่น แกลบ | มาณ | ยทำสัญญาซื้อขายระยะยา | 0%      | 2 ราย และ           |
| กะลาปาล์ม | 17  | วและจัดซื้อเป็นครั้งคราว |         | จัดหาจากผู้ขายภายนอก   |
| ขี้เลื่อย    | ราย |                    |         | 15 ราย              |
| เป็นต้น    |     |                    |         |                     |
+----------+-----+--------------------+---------+---------------------+

3.2 การดำเนินงานด้านสิ่งแวดล้อม

บริษัทปูนซิเมนต์ไทยอุตสาหกรรม จำกัด ได้ดำเนินงานด้านสิ่งแวดล้อมดังนี้

1.  1) การรักษาสภาพแวดล้อม

    1.  การควบคุมฝุ่นละออง : บริษัทฯ มีการติดตั้งเครื่องดักฝุ่นแบบไฟฟ้าสถิตย์
        ซึ่งเป็นระบบดักฝุ่นที่ทันสมัยที่สุดในปัจจุบัน
        และเครื่องดักฝุ่นแบบถุงกรองในทุกจุดของระบบการผลิตที่เป็นแหล่งกำเนิดฝุ่น ทั้งนี้
        บริษัทฯ ได้ลงทุนในเครื่องจักรเพื่อการรักษาสิ่งแวดล้อมมากกว่า 4,300 ล้านบาท
        หรือคิดเป็นร้อยละ 10 ของเงินลงทุนในเครื่องจักรทั้งหมด
        และมีการบำรุงรักษาอุปกรณ์แบบป้องกัน (Preventive Maintenance)
        เพื่อให้สามารถทำงานได้อย่างมีประสิทธิภาพตลอดเวลา
        มีการจัดสร้างยุ้งเก็บวัตถุดิบและระบบลำเลียงวัตถุดิบแบบปิดเพื่อลดการฟุ้งกระจายของฝุ่นละออง
        ในส่วนของการทำเหมืองได้นำวิธีการทำเหมืองหินปลอดผลกระทบ (Semi - Open Cut
        Mining) ซึ่งนับเป็นการทำเหมืองที่ทันสมัย
        โดยเปิดหน้าเหมืองบริเวณกลางภูเขาลงไปในแนวลึกมีลักษณะเป็นขั้นบันได
        ส่วนด้านนอกยังคงลักษณะภูเขาล้อมรอบไว้เช่นเดิม
        ซึ่งสามารถป้องกันเสียงและฝุ่นฟุ้งกระจายออกสู่ภายนอก นอกจากนี้
        ในระหว่างขั้นตอนการทำเหมืองจะมีการฉีดรดน้ำบริเวณปากอ่างรับวัตถุดิบ การโปรยกอง
        และมีการรดน้ำที่วัตถุดิบและถนนเพื่อป้องกันฝุ่นในขั้นตอนการขนส่ง

    2.  การใช้น้ำ : น้ำที่ใช้ในการลดอุณหภูมิของก๊าซร้อนจากกระบวนการเผาปูนซีเมนต์
        และหล่อเย็นเครื่องจักรจะหมุนเวียนกลับมาใช้ทั้งหมด ไม่ปล่อยออกสู่ภายนอก โรงงาน
        (Closed Circuit System) ซึ่งเป็นการใช้น้ำอย่างคุ้มค่าและไม่ก่อให้เกิด
        ผลกระทบต่อสิ่งแวดล้อม

    3.  การติดตามตรวจสอบคุณภาพสิ่งแวดล้อม :
        นอกจากการติดตั้งเครื่องจักรและอุปกรณ์ที่มีประสิทธิภาพเพื่อควบคุมคุณภาพสิ่งแวดล้อมจากกระบวนการผลิต
        ให้อยู่ในระดับที่เท่ากับหรือดีกว่ามาตรฐานที่ราชการกำหนดแล้ว บริษัทฯ ได้
        ติดตามตรวจสอบคุณภาพอากาศที่ระบายออกจากปล่องโรงงาน คุณภาพอากาศ
        ในบรรยากาศบริเวณชุมชนรอบโรงงาน และคุณภาพอากาศในสถานที่ทำงาน
        อย่างต่อเนื่อง โดยมีการติดตั้งระบบตรวจวัดคุณภาพอากาศจากปล่องแบบ
        อัตโนมัติ (Continuous Emission Monitoring Systems: CEMS) มีรถติดตาม
        ตรวจสอบคุณภาพอากาศแบบเคลื่อนที่ รวมทั้งมีห้องปฏิบัติการสิ่งแวดล้อม
        เพื่อคอยเฝ้าระวังการดำเนินงานของบริษัทฯ มิให้ส่งผลกระทบต่อสิ่งแวดล้อม

    4.  โครงการปลูกป่า : บริษัทฯ ได้ร่วมรักษาสภาพแวดล้อมบริเวณรอบโรงงาน
        โดยการร่วมมือกับภาครัฐและองค์กรต่างๆ ดำเนินโครงการปลูกป่า เช่น
        โครงการอนุรักษ์ทรัพยากรป่าไม้ บริเวณป่าแม่ทรายคำ จังหวัดลำปาง และโครงการ 9
        นาที 9 ล้านต้นเพื่อล้นเกล้าฯ เป็นต้น

2) การอนุรักษ์ทรัพยากรธรรมชาติ

  2.1) การใช้วัตถุดิบและเชื้อเพลิงทดแทน : บริษัทฯ ได้นำวัสดุเหลือใช้และของเสียจาก
  อุตสาหกรรมมาใช้เป็นวัตถุดิบและเชื้อเพลิงทดแทนในการผลิตปูนซีเมนต์
  ซึ่งนอกจากจะช่วยลดการใช้ทรัพยากรธรรมชาติแล้ว
  ยังเป็นการช่วยประเทศชาติกำจัดของเสียจากอุตสาหกรรมอีกด้วย
  ปัจจุบันโรงงานผลิตปูนซีเมนต์เทาทุกโรงงานของ บริษัทฯ
  ได้รับใบอนุญาตประกอบกิจการโรงงานปรับคุณภาพของเสียรวม (ลำดับที่ 101)
  จากกระทรวงอุตสาหกรรม โดยเป็นบริษัทแห่งแรกของประเทศไทยที่ได้รับอนุญาตดังกล่าว ทั้งนี้
  ในปี 2545 บริษัทฯ สามารถนำวัสดุเหลือใช้และของเสียจาก
  อุตสาหกรรมมาใช้ในหม้อเผาปูนซีเมนต์ได้มากกว่า 100,000 ตัน ซึ่งยังไม่รวม เถ้าลอย (Fly
  Ash) ที่บริษัทผลิตภัณฑ์และวัตถุก่อสร้าง จำกัด
  ได้นำมาใช้เป็นวัตถุดิบทดแทนสำหรับคอนกรีตผสมเสร็จอีกจำนวนกว่า 500,000 ตัน
  ปัจจุบันมีโรงงาน อุตสาหกรรมหลายประเภทเป็นจำนวนมากกว่า 100 โรงงาน
  ได้ติดต่อให้บริษัทฯ รับวัสดุเหลือใช้และกากของเสียจากกระบวนการผลิตมากำจัด

  2.2) การปรับปรุงเครื่องจักร : บริษัทฯ
  มีการสำรวจการใช้พลังงานของแต่ละโรงงานและดำเนินการปรับปรุงประสิทธิภาพเครื่องจักรเพื่อลดการใช้พลังงานไฟฟ้าและ
  ความร้อนในกระบวนการผลิตอย่างต่อเนื่อง โดยในปี 2545 บริษัทฯ มีการใช้ เงินลงทุนกว่า
  100 ล้านบาท นอกจากนั้น บริษัทฯ ยังได้ดำเนินการปรับปรุง เครื่องจักรต่างๆ
  เป็นจำนวนทั้งสิ้นกว่า 20 โครงการ เช่น การปรับปรุงหม้อบด
  ปูนซีเมนต์ที่โรงงานท่าหลวง รวมทั้งการปรับปรุงระบบขนส่งวัสดุเหลือใช้และ
  ของเสียจากอุตสาหกรรมก่อนเข้าสู่ระบบผลิตปูนซีเมนต์ที่โรงงานแก่งคอย

3) การพัฒนาสู่ความยั่งยืน

  3.1) สนับสนุนชุมชนและสังคม : นอกจากการรักษาสิ่งแวดล้อมอย่างเคร่งครัดแล้ว
  บริษัทฯ
  ได้ดำเนินงานด้านชุมชนสัมพันธ์กับชุมชนรอบโรงงานอย่างต่อเนื่องรวมถึงการจัดทำโครงการ
  “ปูนเสือเพื่อเมืองไทย” เพื่อสนับสนุนและส่งเสริมกิจกรรม สร้างสรรค์และพัฒนาคุณภาพชีวิต
  ทั้งด้านสิ่งแวดล้อม การอนุรักษ์กีฬาพื้นบ้านไทย การศึกษา สาธารณประโยชน์ สาธารณสุขมูลฐาน
  ตลอดจนส่งเสริมวิชาชีพ ช่างปูนไทย
  โดยมีความมุ่งมั่นที่จะพัฒนาชุมชนท้องถิ่นด้วยการสร้างสรรค์และมีส่วนร่วมในกิจกรรมต่าง ๆ
  เพื่อยกระดับคุณภาพชีวิตให้แก่ประชาชนและสังคมโดยรอบ

  3.2) การดูแลพนักงาน : บริษัทฯ เชื่อมั่นว่าพนักงานเป็นทรัพยากรที่มีค่าสูงสุดขององค์กร
  จึงได้ให้ความสำคัญอย่างยิ่งในสวัสดิการและคุณภาพชีวิตของพนักงาน
  รวมถึงการดูแลสุขภาพอนามัยและความปลอดภัยในการทำงานของผู้ปฏิบัติงานทุกคน
  โดยส่งเสริมให้มีการปรับปรุงสภาพแวดล้อมในการทำงานและพัฒนาความรู้ความเข้าใจ
  รวมทั้งสร้างจิตสำนึกด้านความปลอดภัยให้กับผู้ปฏิบัติงาน ทั้งนี้
  โดยมุ่งหวังให้ผู้ปฏิบัติงานทุกคนสามารถปฏิบัติงานโดยปลอดอุบัติเหตุ

  3.3) ระบบการจัดการ :
  เพื่อให้การจัดการด้านสิ่งแวดล้อมและความปลอดภัยเป็นไปอย่างมีประสิทธิภาพและเป็นระบบพื้นฐานในการดำเนินงาน
  จึงมีการกำหนดให้ทุกบริษัทดำเนินการตามระบบการจัดการสิ่งแวดล้อม ISO 14001
  และระบบการจัดการ อาชีวอนามัยและความปลอดภัย มอก. 18001
  โดยมีการทบทวนและตรวจประเมินประสิทธิภาพของระบบการจัดการอย่างต่อเนื่อง ทั้งนี้
  บริษัทปูนซิเมนต์ไทย (ท่าหลวง) จำกัด
  เป็นโรงงานแห่งแรกในประเทศไทยที่ได้รับการรับรองระบบการ จัดการครบทุกมาตรฐาน ทั้ง
  ISO 9001 ISO 14001 และ มอก. 18001
  และในปัจจุบันโรงงานผลิตปูนซีเมนต์เทาของบริษัทฯ
  ทุกโรงงานได้รับการรับรองระบบการจัดการครบทุกมาตรฐาน

  3.4) รางวัลที่ได้รับ : จากการที่บริษัทฯ
  ได้ให้ความสำคัญกับการบริหารองค์กรและการจัดการอย่างมีคุณภาพ
  คำนึงถึงความพอใจและความผาสุกของผู้มีส่วนได้ส่วนเสีย (Stakeholders) ทั้งลูกค้า คู่ค้า
  ผู้ถือหุ้น พนักงาน และสังคม ทำให้บริษัท ปูนซิเมนต์ไทย (ทุ่งสง) จำกัด
  เป็นผู้ผลิตปูนซีเมนต์รายแรกของโลกและบริษัท รายแรกของคนไทยที่ได้รับรางวัล Deming
  Application Prize ประจำปี 2545 จาก
  สมาพันธ์นักวิทยาศาสตร์และวิศวกรแห่งประเทศญี่ปุ่น (JUSE)
  ซึ่งถือเป็นสุดยอดรางวัลด้านการจัดการควบคุมคุณภาพทั่วทั้งองค์กร (Total Quality
  Management : TQM) ที่มีชื่อเสียงและได้รับการยอมรับอย่างกว้างขวางทั่วโลก นอกจากนี้
  การที่บริษัทฯ ให้ความสำคัญต่อสังคมและสิ่งแวดล้อมอย่างต่อเนื่อง ทำให้บริษัทฯ
  ได้รับการยอมรับจากชุมชนและหน่วยงานทั้งภาครัฐและเอกชน ดังจะเห็นได้จากรางวัลต่างๆ
  ที่ได้รับ ไม่ว่าจะเป็นรางวัลอุตสาหกรรมดีเด่น (Prime Minister Awards)
  ด้านรักษาคุณภาพสิ่งแวดล้อม จากกระทรวงอุตสาหกรรม
  รางวัลการปฏิบัติตามมาตรการลดผลกระทบสิ่งแวดล้อม จากกระทรวงวิทยาศาสตร์
  เทคโนโลยีและสิ่งแวดล้อม รางวัลสถานประกอบการดีเด่นด้านความปลอดภัยในการทำงาน
  (Safety Awards) จากกระทรวงแรงงานและสวัสดิการสังคม และรางวัล Occupational
  Safety/Health Awards จาก National Safety Council ของสหรัฐอเมริกา
  ซึ่งแสดงให้เห็นถึงความ
  มุ่งมั่นในการพัฒนาและปรับปรุงระบบการจัดการในทุกด้านให้มีประสิทธิภาพสูงสุด

4 งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

ไม่มี

ธุรกิจปิโตรเคมี

1.  ลักษณะผลิตภัณฑ์หรือบริการ

1.1 โอเลฟินส์

  โอเลฟินส์ (Olefins) จัดเป็นผลิตภัณฑ์ปิโตรเคมีขั้นต้นประกอบด้วยเอททีลีน (Ethylene)
  และโพรไพลีน (Propylene) ซึ่งเป็นวัตถุดิบหลักในการผลิตเม็ดพลาสติกโพลิโอเลฟินส์
  และผลิตภัณฑ์ต่อเนื่องอื่นๆ เช่น เม็ดพลาสติกโพลิไวนิลคลอไรด์ และสไตรีนโมโนเมอร์
  ปัจจุบันบริษัทมีกำลังผลิตโอเลฟินส์รวม 1,200,000 ตันต่อปี ซึ่งใหญ่ที่สุดในประเทศไทย
  และมีผลิตภัณฑ์พลอยได้ เช่น มิกซ์ซี 4 เบนซีน โทลูอีน
  ผลิตภัณฑ์ส่วนใหญ่ป้อนให้กับโรงงานของบริษัทและบริษัทในเครือฯ

1.2 เม็ดพลาสติกโพลิโอเลฟินส์

  เม็ดพลาสติกโพลิโอเลฟินส์ (Polyolefins) เป็นผลิตภัณฑ์หลักของบริษัท
  ปัจจุบันบริษัทมีกำลังผลิตรวม 1,060,000 ตันต่อปี
  ซึ่งใหญ่ที่สุดในประเทศไทยและครอบคลุมทุกประเภทของการนำไปใช้งาน ได้แก่

1)  เม็ดพลาสติกโพลิเอททีลีนชนิดความหนาแน่นสูงหรือเอชดีพีอี (High Density
    Polyethylene – HDPE) มีคุณสมบัติเด่นคือการไหลตัวดี ขึ้นรูปง่าย ทนทานต่อสารเคมี
    เหมาะสำหรับการผลิตถุงบรรจุสินค้า ขวดบรรจุนม ขวดแชมพูและเครื่องสำอาง
    ถังบรรจุน้ำมันเครื่อง ลังบรรจุขวด ลังผลไม้ ถังขยะ เชือก แห อวน ท่อน้ำ
    และฉนวนหุ้มสายไฟ เป็นต้น

2)  เม็ดพลาสติกโพลิเอททีลีนชนิดความหนาแน่นปานกลางหรือเอ็มดีพีอี (Medium Density
    Polyethylene – MDPE) มีคุณสมบัติเด่นด้านทนแรงกระแทก ทรงรูป
    ใช้ในงานอุณหภูมิต่ำได้ดี เหมาะสำหรับการผลิตถังแช่เย็น ถังเก็บน้ำ ถังบำบัดน้ำเสีย
    และกรวยจราจร เป็นต้น

3)  เม็ดพลาสติกโพลิเอททีลีนชนิดความหนาแน่นต่ำเชิงเส้นหรือแอลแอลดีพีอี (Linear Low
    Density Polyethylene – LLDPE) มีคุณสมบัติเด่นด้านความเหนียว ทนแรงดึงได้สูง
    เหมาะสำหรับการผลิตแผ่นฟิล์มอุตสาหกรรมและเกษตรกรรม ถุงข้าวสาร เป็นต้น

4)  เม็ดพลาสติกโพลิเอททีลีนชนิดความหนาแน่นต่ำหรือแอลดีพีอี (Low Density Polyethylene
    – LDPE) มีคุณสมบัติเด่นด้านความใส ทนแรงฉีกขาดได้ดี
    เหมาะสำหรับการผลิตถุงใส่อาหารเย็น ฟิล์มถนอมอาหาร ฝา กล่องพลาสติก งานเคลือบพื้นผิว
    เป็นต้น

5)  เม็ดพลาสติกโพลิโพรไพลีนหรือพีพี (Polypropylene – PP)
    มีคุณสมบัติเด่นด้านทนแรงกระแทก ทนความร้อนได้สูง เหมาะสำหรับการผลิตถุงใส่อาหารร้อน
    ฟิล์มห่อของใช้ทั่วไป ถุงสาน เครื่องใช้ในครัวเรือน เปลือกแบตเตอรี่
    ชิ้นส่วนอุปกรณ์เครื่องใช้ไฟฟ้า และชิ้นส่วนรถยนต์ เป็นต้น

1.3 บริการท่าเทียบเรือและคลังเก็บผลิตภัณฑ์ (Jetty & Tank Terminal)

  เป็นการให้บริการแก่บริษัทในเครือฯ สำหรับการขนถ่ายผ่านทางท่อขนส่งและท่าเทียบเรือ
  และการเก็บผลิตภัณฑ์ปิโตรเคมีที่เป็นก๊าซและของเหลว เช่น แนฟทา โอเลฟินส์ เบนซีน
  บิวทาไดอีน เอ็มเอ็มเอ เป็นต้น ปัจจุบันบริษัทมีท่าเทียบเรือ 2 ท่า มีขนาดระวางบรรทุก
  100,000 ตัน และ 30,000 ตัน (Dead Weight Ton)

2.  ตลาดและภาวะการแข่งขัน

2.1 นโยบายและลักษณะการตลาด

  อุตสาหกรรมเม็ดพลาสติกจัดเป็นธุรกิจ Commodity โดยราคามีลักษณะเป็นวัฏจักร (Cycle)
  และเปลี่ยนแปลงค่อนข้างเร็ว

1) กลยุทธ์การแข่งขัน

-   ราคาและต้นทุน

  ราคาขายทั้งในประเทศและตลาดส่งออกจะเคลื่อนไหวตามราคาตลาดโลก
  โดยบริษัทจะพยายามเพิ่มมูลค่า (Premium)
  ให้กับสินค้าด้วยคุณภาพที่สม่ำเสมอและการบริการที่ตอบสนองความต้องการของลูกค้า
  นอกจากนี้เพื่อให้สามารถขายสินค้าในราคาที่แข่งขันได้ (Competitive Price)
  บริษัทจึงให้ความสำคัญกับต้นทุนการผลิตเป็นอันดับแรก
  อุตสาหกรรมปิโตรเคมีเป็นอุตสาหกรรมที่ใช้เงินลงทุนสูง
  ดังนั้นบริษัทจึงเน้นการสร้างโรงงานและขยายกำลังผลิตให้ได้ Economy of Scale
  โดยใช้เงินลงทุนต่อหน่วยให้ต่ำที่สุด
  ปัจจุบันบริษัทมีกำลังผลิตใหญ่เป็นหนึ่งในห้าอันดับแรกของผู้ผลิตในภูมิภาคเอเชียแปซิฟิก
  ประกอบกับการเป็นผู้ผลิตแบบครบวงจรช่วยให้บริษัทมีความได้เปรียบในการแข่งขัน
  นอกจากนี้บริษัทได้ดำเนินการลดต้นทุนการผลิตอย่างต่อเนื่อง
  โดยใช้ระบบการบริหารแบบปรับปรุงคุณภาพทั้งระบบ (Total Quality Management - TQM)
  และได้นำระบบเทคโนโลยีสารสนเทศ (Information Technology – IT)
  เข้ามาใช้ทั้งในด้านการผลิตและการขาย เช่น Advanced Process Control
  เพื่อเพิ่มประสิทธิภาพและประสิทธิผลในการผลิต

-   คุณภาพสินค้า

  บริษัทมีนโยบายในการผลิตสินค้าที่มีคุณภาพโดยปราศจากผลกระทบต่อสิ่งแวดล้อมและชุมชน
  ทุกโรงงานได้รับการรับรองมาตรฐานระบบบริหารคุณภาพ ISO 9002 และ ISO 14000
  นอกจากนี้บริษัทมีหน่วยงานพัฒนาผลิตภัณฑ์เพื่อคอยปรับปรุงคุณภาพเม็ดพลาสติกเพื่อรองรับความต้องการของลูกค้าให้ได้อย่างเต็มที่

-   การบริการ

  บริษัทถือว่าการบริการเป็นหัวใจของการขายโดยมีเป้าหมายเพื่อความพึงพอใจสูงสุดของ ลูกค้า
  บริษัทได้ทำการติดตั้งระบบ Web-ordering system
  เพื่อเพิ่มความสะดวกให้ลูกค้าในการสั่งสินค้าผ่านเครือข่ายอินเทอร์เนต (Internet) นอกจากนี้
  บริษัทมีบริการให้คำ แนะนำช่วยเหลือด้านเทคนิคในการแปรรูปเม็ดพลาสติก
  และเน้นการจัดส่งสินค้าให้ถึงลูกค้าอย่างรวดเร็วและถูกต้อง
  บริษัทมีแนวทางในการพัฒนาและเพิ่มประสิทธิภาพการบริการควบคู่ไปกับลูกค้าเพื่อยกระดับมาตรฐานการบริการและตอบสนองความต้องการของกลุ่มลูกค้าที่แตกต่างกัน

-   การบริหารจัดการ

  เนื่องจากธุรกิจเม็ดพลาสติกมีการเปลี่ยนแปลงเร็วทั้งในเรื่องของอุปสงค์และราคา
  การบริหารจัดการและการตัดสินใจที่รวดเร็วและถูกต้องจึงมีความสำคัญอย่างยิ่ง
  ด้วยเหตุนี้บริษัทจึงได้ดำเนินการติดตั้งระบบบริหารงาน Supply Chain Management
  ซึ่งจะช่วยในการเชื่อมต่อระบบของหน่วยงานต่าง ๆ ผ่านระบบคอมพิวเตอร์
  เพื่อเพิ่มขีดความสามารถในการตอบสนองความต้องการของลูกค้า
  และเพิ่มความรวดเร็วในการตอบสนองต่อความเปลี่ยนแปลงของธุรกิจ ระบบ Supply Chain
  ประกอบด้วยการประมาณความต้องการใช้ของลูกค้า วางแผนการขาย วางแผนการจัดส่ง
  วางแผนการผลิต วางแผนการจัดซื้อวัตถุดิบ รวมถึงบริหารสินค้าคงคลัง

2) ลักษณะลูกค้าและกลุ่มลูกค้าเป้าหมาย

  ลูกค้ากลุ่มเป้าหมาย ได้แก่ โรงงานแปรรูปเม็ดพลาสติก
  โดยสามารถแบ่งสัดส่วนตามประเภทการขึ้นรูปพลาสติก ได้ดังนี้ งานแผ่นฟิล์ม (Film) ร้อยละ
  50 งานฉีดเข้าแบบ (Injection Molding) ร้อยละ 20 งานเส้นใย (Monofilament &
  Yarn) ร้อยละ 15 งานเป่าขวด (Blow Molding) ร้อยละ 9 งานอื่น ๆ เช่น งานเคลือบ
  (Lamination) งานรีด (Extrusion) และงานท่อ (Pipe) ร้อยละ 6

  ลักษณะลูกค้าส่วนใหญ่จะเป็นรายย่อยและกระจัดกระจายอยู่ทั่วไป
  บริษัทจึงไม่มีความเสี่ยงเนื่องจากการจำหน่ายให้กับลูกค้ารายใดรายหนึ่งเกินกว่าร้อยละ 30
  ของยอดการจำหน่ายทั้งหมด

3) การจำหน่ายและช่องทางการจำหน่าย

  บริษัทมีสัดส่วนการจำหน่ายในประเทศและต่างประเทศในปี 2545 คิดเป็นสัดส่วนประมาณร้อยละ
  56 และร้อยละ 44 ตามลำดับโดยมีรายละเอียดดังนี้

-   การจำหน่ายในประเทศ

  ลูกค้าแบ่งออกเป็น 2 กลุ่ม คือ ลูกค้าที่ผลิตเพื่อขายในประเทศ (Domestic Customer)
  คิดเป็นสัดส่วนประมาณร้อยละ 75 ของปริมาณการจำหน่ายในประเทศทั้งหมด
  และลูกค้าที่ผลิตเพื่อการส่งออก (Re-export Customer) คิดเป็นสัดส่วนร้อยละ 25
  โดยการจำหน่ายให้ลูกค้ากลุ่มแรกนั้นบริษัทมีสัดส่วนการขายตรงร้อยละ 25
  ส่วนที่เหลือเป็นการจำหน่ายผ่านตัวแทนร้อยละ 75
  โดยผู้แทนจำหน่ายจะช่วยรับภาระความเสี่ยงทางด้านการเงินและช่วยกระจายสินค้าไปสู่ลูกค้ารายย่อย
  ส่วนลูกค้ากลุ่มที่สองนั้นบริษัททำการขายตรงเกือบทั้งหมด

-   การส่งออก

  บริษัทส่งออกเม็ดพลาสติกส่วนใหญ่ไปประเทศในแถบภูมิภาคเอเชียแปซิฟิก
  การจัดจำหน่ายจะเน้นการเข้าถึงผู้ใช้ปลายทางหรือผู้แทนจำหน่ายในประเทศนั้นๆโดยตรงเพื่อประสิทธิภาพในการตอบสนองความต้องการของลูกค้า
  ปัจจุบันบริษัทมีสำนักงาน ตัวแทนในต่างประเทศทั้งหมด 7 สาขา ได้แก่ ประเทศพม่า เวียดนาม
  ฟิลิปปินส์ จีน (เซี่ยงไฮ้และกวางเจา) ญี่ปุ่นและออสเตรเลีย สัดส่วนตลาดส่งออก คือ อินโดจีน
  ร้อยละ 21 จีน ร้อยละ 21 แอฟริกา/ยุโรป ร้อยละ 20 เอเชียตะวันออกเฉียงใต้ ร้อยละ 14
  เอเชียใต้ ร้อยละ 7 สหรัฐอเมริกา ร้อยละ 5 และอื่น ๆ ร้อยละ 12

  การที่บริษัทมีปริมาณการส่งออกมากกว่า 400,000 ตันต่อปี
  ทำให้บริษัทสามารถกระจายการส่งสินค้าไปตามฐานลูกค้าที่มีอยู่ทั่วโลก
  โดยไม่ส่งออกไปที่ประเทศใดประเทศหนี่งมากเป็นพิเศษ
  เพื่อเป็นการหลีกเลี่ยงการแข่งขันโดยตรงกับผู้ผลิตระดับสากล (Multinational Player)
  และลดความเสี่ยงที่อาจเกิดขึ้นเนื่องจากการเปลี่ยนแปลงทาง
  การเมืองหรือเศรษฐกิจของประเทศนั้นๆ
  นอกจากนี้การสร้างฐานลูกค้าทั่วโลกทำให้บริษัทสามารถบริหารปริมาณการส่งออกในแต่ละประเทศเพื่อผลกำไรสูงสุด
  (Profit Optimization)
  เนื่องจากราคาในแต่ละประเทศอาจมีความแตกต่างกันตามสภาวะตลาดของประเทศนั้น ๆ

2.2 ภาวะการแข่งขันและกำลังผลิต

-   ในประเทศ

  ประเทศไทยมีกำลังผลิตเม็ดพลาสติกโพลิโอเลฟินส์รวม 2.8 ล้านตันต่อปี
  ในขณะที่ความต้องการใช้ในปี 2545 ประมาณ 1.5 ล้านตัน
  ประเทศไทยจึงต้องมีการส่งออกเม็ดพลาสติก โพลิโอเลฟินส์ คิดเป็นสัดส่วนประมาณร้อยละ 45
  ของปริมาณการผลิตรวม
  ประกอบกับอัตราภาษีนำเข้าเม็ดพลาสติกมีแนวโน้มลดลงตามข้อตกลงเขตการค้าเสรีอาฟตา
  (AFTA) ซึ่งส่งผลให้มีการแข่งขันค่อนข้างสูง อย่างไรก็ดีเมื่อเทียบกับคู่แข่งในประเทศ
  บริษัทมีกำลังผลิตสูงที่สุดคิดเป็นสัดส่วนร้อยละ 40 ของกำลังผลิตโพลิโอเลฟินส์รวมในประเทศ
  โดยมีรายละเอียดกำลังผลิตดังนี้

หน่วย: พันตันต่อปี

  ---------------------------- -------- -------- -------- -------- --------
  บริษัท                         HDPE     LLDPE    LDPE     PP       รวม

  ปูนซิเมนต์ไทย (SCC)             520      120      100      320      1,060

  อุตสาหกรรมปิโตรเคมีกัลไทย (TPI)  150      -        150      475      775

  เอ็ชเอ็มซีโปลิเมอส์ (HMC)         -        -        -        400      400

  สยามโพลิเอทิลีน (SPE) *         -        300      -        -        300

  บางกอกโพลิเอทิลีน (BPE)         200      -        -        -        200

  กำลังผลิตรวม                   870      420      250      1,195    2,735
  ---------------------------- -------- -------- -------- -------- --------

  หมายเหตุ: * บริษัทร่วมทุนระหว่างปูนซิเมนต์ไทยและ The Dow Chemical Company
  ประเทศสหรัฐอเมริกาในสัดส่วนร้อยละ 50 เท่ากัน

  ที่มา: ปูนซิเมนต์ไทย, สถาบันปิโตรเลียมแห่งประเทศไทย

-   ต่างประเทศ

  ความต้องการใช้เม็ดพลาสติกโพลิโอเลฟินส์ในเอเชียในปี 2545 ประมาณ 30 ล้านตัน
  โดยมีประเทศจีนเป็นผู้นำเข้ารายใหญ่ที่สุดในโลก ประเทศส่งออกเม็ดพลาสติกที่สำคัญ คือ
  ประเทศแถบตะวันออกกลาง เกาหลี และสิงคโปร์ ด้วยกำลังผลิต 1.06 ล้านตันต่อปี
  บริษัทมีสถานะเป็น ผู้ผลิตโพลิโอเลฟินส์ระดับภูมิภาค (Regional Player)
  มีกำลังผลิตใหญ่เป็นอันดับที่ 5 ในเอเชีย แปซิฟิก

สถานการณ์ตลาดเม็ดพลาสติกโพลิโอเลฟินส์ในปี 2545 และแนวโน้มปี 2546

  ความต้องการและราคาเม็ดพลาสติกโพลิโอเลฟินส์ทั่วโลกในช่วงปี 2545
  เริ่มมีสัญญาณการฟื้นตัวขึ้นจากช่วงปลายปี 2544 ตามภาวะการณ์ทางเศรษฐกิจที่ปรับตัวดีขึ้น
  อย่างไรก็ตามสถานการณ์ความตึงเครียดในตะวันออกกลาง
  และภาวะสงครามระหว่างสหรัฐอเมริกาและอิรัก ส่งผลให้การฟื้นตัวดังกล่าวชะงักลง
  ความต้องการเม็ดพลาสติกและราคาจึงอยู่ในภาวะชะลอตัวโดยเฉพาะในช่วงครึ่งหลังของปี 2545
  คาดว่าในปี 2546 เมื่อสถานการณ์ต่างๆ
  ในตะวันออกกลางมีความชัดเจนขึ้นและกลับเข้าสู่ภาวะปกติโดยเร็ว
  ความต้องการเม็ดพลาสติกจะเพิ่มขึ้นตามภาวะเศรษฐกิจของโลกที่ปรับตัวดีขึ้น
  ในขณะเดียวกันกำลังการผลิตเม็ดพลาสติกโพลิโอเลฟินส์ใหม่ในปี 2546 จะมีเพิ่มอย่างจำกัด
  ส่งผลให้ตลาดมีความสมดุลระหว่างอุปสงค์กับอุปทานมากขึ้น
  ผลักดันให้ราคาเม็ดพลาสติกสามารถปรับตัวเพิ่มสูงขึ้นได้

  ในปี 2545 ความต้องการใช้เม็ดพลาสติกโพลิโอลิฟินส์ในประเทศสูงขึ้นประมาณร้อยละ 10 จากปี
  2544 และคาดว่าจะสามารถเติบโตได้ดีอย่างต่อเนื่องในปี 2546
  ตามการเติบโตทางเศรษฐกิจของประเทศไทย

3 การจัดหาผลิตภัณฑ์หรือบริการ

3.1 ลักษณะการจัดให้ได้มาซึ่งผลิตภัณฑ์

1) การผลิต

บริษัทมีโรงงานผลิตโอเลฟินส์ 1 โรงงาน และโรงงานผลิตเม็ดพลาสติกโพลิโอเลฟินส์ 7 โรงงาน ตั้งอยู่ในนิคมอุตสาหกรรมมาบตาพุด จังหวัดระยอง โดยมีรายละเอียดกำลังผลิตดังนี้

+-----------------+-----------------+---------+---------+------------+
| บริษัท            | ผลิตภัณฑ์/บริการ    | ก       | เปิดด    | สัดส่วนการถ  |
|                 |                 | ำลังผลิต  | ำเนินการ | ือหุ้นของบริษัท |
|                 |                 |         | (พ.ศ.)  | (ร้อยละ)    |
|                 |                 | (ตันต่อปี) |         |            |
+-----------------+-----------------+---------+---------+------------+
| ระยองโอเลฟินส์    | เอททีลีน          | 800,000 | 2542    | 62         |
|                 |                 |         |         |            |
|                 | โพรไพลีน         | 400,000 |         |            |
+-----------------+-----------------+---------+---------+------------+
| ไทยโพลิเอททีลีน    | HDPE 1          | 200,000 | 2532    | 100        |
|                 |                 |         |         |            |
| ไทยโพลิเอททีลีน    | HDPE 2          | 200,000 | 2540    |            |
| (1993)          |                 |         |         |            |
|                 | HDPE 3          | 240,000 | 2544    |            |
| ไทยโพลิโพรไพลีน   |                 |         |         |            |
|                 | LLDPE           | 100,000 | 2533    |            |
| ไทยโพลิโพรไพลีน   |                 |         |         |            |
| (1994)          | LDPE            | 100,000 | 2538    |            |
|                 |                 |         |         |            |
|                 | PP 1            | 140,000 | 2536    |            |
|                 |                 |         |         |            |
|                 | PP 2            | 180,000 | 2540    |            |
+-----------------+-----------------+---------+---------+------------+
| มาบตาพุด แทงค์    | บริการท่าเทียบและ  | -       | 2541    | 81         |
| เทอร์มินอล        | คลังเก็บผลิตภัณฑ์    |         |         |            |
+-----------------+-----------------+---------+---------+------------+
| ระยองไปป์ไลน์     | บร              | -       | 2541    | 91         |
|                 | ิการการขนส่งทางท่อ |         |         |            |
+-----------------+-----------------+---------+---------+------------+

2) การจัดหาวัตถุดิบ

-   การผลิตโอเลฟินส์

  วัตถุดิบหลักที่ใช้ในการผลิตโอเลฟินส์ คือ แนฟทา (Naphtha) ซึ่งจัดหาจากโรงกลั่น
  น้ำมันภายในประเทศคิดเป็นสัดส่วนประมาณร้อยละ 30 ของความต้องการใช้ทั้งหมด
  ส่วนที่เหลืออีกร้อยละ 70 เป็นการนำเข้าจากประเทศในแถบตะวันออกกลาง
  นอกจากนี้บริษัทได้มีการออกแบบโรงงานให้สามารถใช้วัตถุดิบทดแทนอื่น ๆ ได้ เช่น แอลพีจี
  ราฟฟิเนต และคอนเดนเสท หากได้ต้นทุนที่ต่ำกว่าแนฟทา

-   การผลิตโพลิโอเลฟินส์

  บริษัทมีสัญญาซื้อขายโอเลฟินส์ระยะยาวกับบริษัทปิโตรเคมีแห่งชาติ จำกัด (มหาชน) (NPC)
  จำนวนรวม 186,000 ตันต่อปี และกับบริษัท ไทยโอเลฟินส์ จำกัด (TOC) จำนวนรวม
  139,000 ตันต่อปี โดยมีสูตรราคาที่อ้างอิงราคาตลาดโลก
  ส่วนผลิตภัณฑ์โอเลฟินส์ที่บริษัทผลิตเองจะป้อนให้กับโรงงานผลิตโพลิโอเลฟินส์จำนวนประมาณ
  679,000 ตันต่อปี หรือคิดเป็นร้อยละ 56 ของกำลังผลิตโอเลฟินส์
  ส่วนที่เหลือจะจำหน่ายให้กับลูกค้าภายนอกซึ่งเป็น ผู้ถือหุ้นในโรงงานผลิตโอเลฟินส์ของบริษัท
  นอกจากนี้บริษัทสามารถซื้อโอเลฟินส์เพิ่มเติมได้จาก NPC และ TOC
  เนื่องจากทั้งสองบริษัทมีปริมาณผลิตส่วนเกินจากสัญญาซื้อขาย โอเลฟินส์
  ปัจจุบันประเทศไทยมีกำลังผลิตโอเลฟินส์มากเกินกว่าความต้องการใช้
  บริษัทจึงไม่มีความเสี่ยงในการจัดหาวัตถุดิบโอเลฟินส์

3.2 ผลกระทบต่อสิ่งแวดล้อม

หนึ่งในนโยบายหลักของบริษัทคือสำนึกในความรับผิดชอบต่อสิ่งแวดล้อมและสังคม บริษัทได้เลือกใช้เทคโนโลยีที่สะอาดและมีการปล่อยของเสียน้อย (Clean and Low Effluent Technology) และได้ทำการติดตั้งระบบจัดการของเสีย และจัดมาตรฐานการรักษาและป้องกันผลกระทบต่อสิ่งแวดล้อมตั้งแต่เริ่มก่อสร้างโรงงาน ด้วยเหตุนี้ทุกโรงงานจึงได้รับการรับรองมาตรฐานระบบจัดการสิ่งแวดล้อม

4 งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

ไม่มี

ธุรกิจกระดาษและบรรจุภัณฑ์

1.  ลักษณะผลิตภัณฑ์หรือบริการ

บริษัทเยื่อกระดาษสยาม จำกัด (มหาชน) และบริษัทย่อย เป็นผู้นำในอุตสาหกรรมการผลิต เยื่อกระดาษ กระดาษและบรรจุภัณฑ์ของประเทศไทย เนื่องด้วยบริษัทฯ ได้ลงทุนในธุรกิจที่ต่อเนื่องกันในประเภทเยื่อกระดาษ กระดาษและบรรจุภัณฑ์ เป็นธุรกิจการผลิตที่ครบวงจรแห่งเดียวในประเทศไทยที่ผลิตตั้งแต่เยื่อกระดาษแล้วส่งต่อให้บริษัทในธุรกิจกระดาษและบรรจุภัณฑ์เพื่อผลิตกระดาษพิมพ์เขียน กระดาษอุตสาหกรรมและบรรจุภัณฑ์ ทำให้สามารถควบคุมต้นทุนได้อย่างมีประสิทธิภาพ ลดความ ผันผวนของกำไร และเพิ่มมูลค่าให้กับผลิตภัณฑ์ โดยแบ่งกลุ่มธุรกิจหลักได้ 3 กลุ่มกิจการ คือ 

1.  กิจการเยื่อกระดาษและกระดาษพิมพ์เขียน

  ผลิตภัณฑ์หลัก ได้แก่ เยื่อกระดาษยูคาลิปตัส เยื่อกระดาษชานอ้อย และกระดาษพิมพ์เขียน
  โดยเยื่อกระดาษที่ผลิตนำไปใช้เป็นวัตถุดิบสำคัญในการผลิตกระดาษคราฟท์และกระดาษพิมพ์เขียน
  ส่วนกระดาษพิมพ์เขียนก็เป็นวัตถุดิบหลักของโรงพิมพ์ทั่วไปในงานพิมพ์นิตยสาร
  หรือใช้ทำกระดาษสมุด กระดาษพิมพ์ตำราเรียน กระดาษถ่ายเอกสาร
  หีบห่อบรรจุภัณฑ์บางประเภท และฉลากต่างๆ

2.  กิจการกระดาษอุตสาหกรรม

  ผลิตภัณฑ์หลัก ได้แก่ กระดาษคราฟท์เพื่อทำถุงซีเมนต์ กล่องกระดาษลูกฟูก
  กระดาษกล่องขาวเคลือบ และกระดาษยิปซัม

3.  กิจการบรรจุภัณฑ์

  ผลิตภัณฑ์หลัก ได้แก่ กล่องกระดาษลูกฟูกประเภทต่างๆ ซึ่งใช้งานในด้านหีบห่อบรรจุภัณฑ์หลายๆ
  ชนิด เช่น หีบห่อที่ใช้กับอุตสาหกรรมเครื่องใช้ไฟฟ้า อาหาร ผลิตผลทางการเกษตร

บริษัทฯ ดำเนินธุรกิจอย่างมีจริยธรรม ข้อพึงปฏิบัติต่างๆ มีรากฐานมาจากอุดมการณ์
จริยธรรมในการประกอบธุรกิจ
และข้อพึงประพฤติปฏิบัติของพนักงานตามแนวทางเดียวกับเครือซิเมนต์ไทย

2.  การตลาดและภาวะการแข่งขัน

  2.1) การตลาด

  2.1.1 กลยุทธ์ทางการตลาด

จากสภาพการแข่งขันที่รุนแรงขึ้น บริษัทฯ
ยังคงให้ความสำคัญต่อการพัฒนาและปรับปรุงคุณภาพสินค้าและบริการอย่างต่อเนื่อง โดยในปี 2545
กิจการกระดาษพิมพ์เขียนได้รับคัดเลือกให้เป็นผู้ผลิตกระดาษสำหรับพิมพ์นิตยสาร “เนชั่นแนล
จีโอกราฟฟิก (National Geographic)” สำหรับฉบับที่วางจำหน่ายในประเทศไทย นอกจากนี้
กิจการบรรจุภัณฑ์ได้พัฒนาผลิตภัณฑ์ใหม่ขึ้น ได้แก่ กล่องกระดาษลูกฟูกลอนเล็ก (E-Flute)
เพื่อตอบสนองความต้องการบรรจุภัณฑ์ที่มีความหลากหลาย
ขณะเดียวกันกิจการกระดาษอุตสาหกรรมประสบความสำเร็จในการพัฒนาคุณภาพกระดาษคราฟท์
โดยใช้วัตถุดิบที่ได้จากการ Recycle 100% ซึ่งนอกจากเป็นผลิตภัณฑ์ใหม่แล้ว
ยังสามารถช่วยรักษาสิ่งแวดล้อมอีกทางหนึ่งด้วย

จากความมุ่งมั่นในการบริการลูกค้า เพื่อความพึงพอใจสูงสุด บริษัทฯ
ได้นำระบบสารสนเทศที่ทันสมัยมาใช้ในระบบการสั่งซื้อสินค้าแบบ On-Line
และพัฒนาไปสู่ระบบการชำระเงินค่า สินค้า (e-Payment) ผ่านเครือข่ายอินเตอร์เน็ต
ซึ่งจะช่วยเพิ่มความสะดวกให้แก่ลูกค้าได้เป็นอย่างมาก นอกจากนี้ บริษัทฯ
ได้ปรับปรุงระบบการจัดส่งสินค้าให้มีประสิทธิภาพมากขึ้น
เพื่อให้จัดส่งสินค้าได้ตรงตามความต้องการของลูกค้า และเพื่อสร้างความแตกต่างกับคู่แข่งอื่น
บริษัทฯ ได้ให้บริการออกแบบบรรจุภัณฑ์ พร้อมทั้งให้คำปรึกษาด้านเทคนิคการพิมพ์แก่ลูกค้า ทั้งนี้
ได้มีการเพิ่มบุคลากรที่มีความชำนาญเฉพาะด้าน เพื่อสามารถขยายการให้บริการอย่างทั่วถึงมากขึ้น

  2.1.2 ลักษณะลูกค้า

กิจการเยื่อกระดาษและกระดาษพิมพ์เขียน

  เยื่อกระดาษ

  เยื่อกระดาษจากชานอ้อย ผลิตเพื่อจำหน่ายให้ลูกค้าที่เป็นบริษัทย่อยในธุรกิจกระดาษ ทั้งหมด

  เยื่อกระดาษจากไม้ยูคาลิปตัส ผลิตเพื่อจำหน่ายให้กับลูกค้าที่เป็นบริษัทย่อยในธุรกิจกระดาษ
  ลูกค้าที่เป็นผู้ผลิตกระดาษในประเทศ และมีการส่งออกไป ต่างประเทศบางส่วน

กระดาษพิมพ์เขียน

  จำหน่ายผลิตภัณฑ์ทั้งหมดให้กับลูกค้าภายนอก ซึ่งมีทั้งประเภทผู้แทนจำหน่าย และผู้ใช้โดยตรง
  ได้แก่ โรงพิมพ์ โรงงานแปรรูปกระดาษต่าง ๆ

  ประเทศที่ส่งผลิตภัณฑ์ออกไปจำหน่าย ได้แก่ ฮ่องกง สหรัฐอเมริกา สิงคโปร์ มาเลเซีย เป็นต้น

กิจการกระดาษอุตสาหกรรม

  ผลิตภัณฑ์กระดาษคราฟท์ ผลิตเพื่อจำหน่ายให้ลูกค้าในเครือซิเมนต์ไทย
  รวมทั้งโรงงานผลิตบรรจุภัณฑ์อื่นๆ ทั่วไป และส่งออกไปประเทศต่างๆ เช่น จีน มาเลเซีย
  สิงคโปร์ และประเทศใน ภูมิภาคอินโดจีน เป็นต้น

  ผลิตภัณฑ์กระดาษยิปซัม ผลิตเพื่อจำหน่ายให้ลูกค้าที่รับซื้อกระดาษยิปซัม
  โดยลูกค้าที่รับซื้อกระดาษยิปซัมเกินร้อยละ 50 ของยอดขาย คือ บริษัทสยามอุตสาหกรรมยิปซัม
  จำกัด (บริษัทในเครือซิเมนต์ไทย)

  ผลิตภัณฑ์กระดาษกล่องขาวเคลือบ
  ผลิตเพื่อจำหน่ายให้ลูกค้าที่รับซื้อกระดาษกล่องขาวเคลือบทั้งในประเทศและส่งออก
  ซึ่งประเทศที่ส่งผลิตภัณฑ์ออกไปจำหน่าย ได้แก่ จีน มาเลเซีย และสิงคโปร์ เป็นต้น

กิจการบรรจุภัณฑ์

ผลิตเพื่อจำหน่ายให้ลูกค้าในเครือซิเมนต์ไทย และลูกค้าภายนอกที่อยู่ในอุตสาหกรรมต่างๆ
ทุกอุตสาหกรรม ที่สำคัญ คือ อุตสาหกรรมอาหาร (เครื่องดื่ม นม อาหารทะเลแช่แข็ง
ผักผลไม้กระป๋อง อาหารทะเลกระป๋อง และผลิตผลทางการเกษตร) อุตสาหกรรมไฟฟ้า
คอมพิวเตอร์ อิเลคทรอนิคส์ และอุตสาหกรรมอุปโภคบริโภค

  2.1.3 จุดเด่นและจุดด้อย

กิจการเยื่อกระดาษและกระดาษพิมพ์เขียน

เยื่อกระดาษ

จุดเด่น :

-   สามารถผลิตเยื่อกระดาษได้ทั้งเยื่อฟอกและเยื่อไม่ฟอก และมีคุณภาพดีสม่ำเสมอ

-   ผลิตภัณฑ์ของบริษัทส่วนใหญ่จะขายให้บริษัทย่อยเพื่อนำไปผลิตกระดาษ
    รวมถึงแปรรูปเป็นผลิตภัณฑ์สำเร็จรูปชนิดต่างๆ เช่น กล่องกระดาษลูกฟูก และถุงปูน ซีเมนต์
    เป็นต้น

-   มีระบบการจัดการอย่างมีคุณภาพทั้งองค์กร (Total Quality Management - TQM)
    และระบบการจัดการผลผลิตทั้งองค์กร (Total Productivity Management – TPM)

จุดด้อย :

-   ปริมาณการจัดหาชานอ้อยขึ้นกับผลผลิตอ้อยเป็นสำคัญ

-   ปริมาณไม้ยูคาลิปตัส จะได้จากสวนป่ายูคาลิปตัสของบริษัทย่อยเพียงส่วนหนึ่ง
    ที่เหลือส่วนใหญ่จะได้จากเกษตรกรทั้งในและนอกโครงการส่งเสริมการปลูกสวนป่าของบริษัทย่อย

  กระดาษพิมพ์เขียน

  จุดเด่น :

-   เป็นธุรกิจครบวงจร

-   มีช่องทางการจำหน่ายและระบบการตลาดที่เข้มแข็ง

-   เป็นบริษัทในเครือซิเมนต์ไทย ซึ่งมีภาพพจน์ที่ดีและมีชื่อเสียงมานาน

-   มีความสัมพันธ์ที่ดีและยาวนานกับลูกค้า

-   พนักงานมีความสามารถและประสบการณ์

-   มีระบบการจัดการโดยใช้ TQM ISO 9002 ISO 14001 และ ISO 18001

กิจการกระดาษอุตสาหกรรม

  จุดเด่น :

-   เป็นธุรกิจครบวงจร

-   มีกำลังการผลิตสูงสุดในประเทศ

-   เป็นผู้นำตลาด โดยมีส่วนครองตลาดสูงสุด

-   มีเครื่องจักร 8 เครื่อง สามารถจัดการผลิตให้ได้กระดาษตรงตามความต้องการตลาดได้ดี

-   มีความสัมพันธ์ที่ดีและยาวนานกับลูกค้า

-   เป็นบริษัทในเครือซิเมนต์ไทย ซึ่งมีภาพพจน์ที่ดีและมีชื่อเสียงมานาน

-   พนักงานมีความสามารถและประสบการณ์

-   มีระบบการจัดการโดยใช้ TQM ISO 9000 ISO 14000 และ มอก. 18000

  จุดด้อย :

-   ยังต้องพึ่งพาวัตถุดิบเศษกระดาษจากต่างประเทศ

กิจการบรรจุภัณฑ์

  จุดเด่น :

-   เป็นผู้นำตลาด โดยมีส่วนครองตลาดสูงสุด

-   มีโรงงาน 8 แห่ง ที่กระจายอยู่ทั่วประเทศ เพื่อให้บริการแก่ลูกค้า

-   มีหน่วยงานทางด้านเทคโนโลยี ให้บริการแก่ลูกค้าทั้งด้านการออกแบบโครงสร้างของบรรจุภัณฑ์
    ออกแบบการพิมพ์ (Graphic Design) และการแก้ปัญหาให้กับลูกค้า

-   ร่วมทุนกับบริษัท Rengo
    ซึ่งเป็นผู้นำธุรกิจบรรจุภัณฑ์ในญี่ปุ่นทำให้ได้รับการยอมรับจากลูกค้าที่เป็นบริษัทญี่ปุ่น

-   เป็นบริษัทในเครือซิเมนต์ไทย ซึ่งมีภาพพจน์ที่ดี และมีชื่อเสียงมานาน

-   มีบุคลากรที่จบการศึกษาระดับปริญญาโททางด้าน Packaging & Printing Technology

-   มีระบบการจัดการโดยใช้ TQM, ISO 9000, ISO 14000 และ มอก. 18000

  จุดด้อย :

-   ไม่สามารถขยายในตลาดนอกระบบ (No VAT)

  2.1.4 การจำหน่ายและช่องทางการจำหน่าย

กิจการเยื่อกระดาษและกระดาษพิมพ์เขียน

  เยื่อกระดาษ

  วิธีการจำหน่าย :
  ผลิตเยื่อกระดาษเพื่อเป็นวัตถุดิบป้อนให้กับโรงงานผลิตกระดาษคราฟท์และกระดาษพิมพ์เขียนของบริษัทย่อย
  และมีเพียงเล็กน้อยที่ขายให้ ลูกค้าภายนอก

  สัดส่วนการจำหน่าย : ขายตรงร้อยละ 100

  กระดาษพิมพ์เขียน

  วิธีการจำหน่าย : กระดาษพิมพ์เขียนที่ผลิตจะจำหน่ายเป็นประเภทต่าง ๆ ได้ดังนี้

สัดส่วน (%)

การจำหน่ายในประเทศ 

  - การขายผ่านผู้แทนจำหน่าย 26

  - การขายสู่ผู้ใช้โดยตรง 51

การจำหน่ายสู่ตลาดต่างประเทศ

  - การขายผ่านผู้แทนจำหน่าย 23

รวม 100

  การแต่งตั้งผู้แทนจำหน่าย : ปัจจุบันมีผู้แทนจำหน่ายสำหรับตลาดในประเทศ 15 ราย
  และตลาดต่างประเทศ 31 ราย

หลักเกณฑ์ จำนวนและสาระสำคัญของสัญญาแต่งตั้งผู้แทนจำหน่าย :

 การแต่งตั้งผู้แทนจำหน่าย จะพิจารณาจากปัจจัยต่างๆ ดังต่อไปนี้

1.  สถานะทางการเงิน เช่น จำนวนเงินทุน หนี้สิน เงินทุนหมุนเวียน เป็นต้น

2.  ศักยภาพทางการตลาด เช่น การครอบคลุมตลาด ความสามารถในการให้บริการแก่ลูกค้า
    เป็นต้น

สาระสำคัญของสัญญาแต่งตั้งผู้แทนจำหน่าย มีวัตถุประสงค์เพื่อให้ผู้แทนจำหน่าย
ทำหน้าที่ให้บริการแก่ลูกค้าอีกทอดหนึ่ง ซึ่งส่วนใหญ่จะเป็นลูกค้ารายย่อยเป็นหลัก
โดยบริษัทพิจารณาให้ส่วนลดที่เหมาะสมให้แก่ผู้แทนจำหน่าย

กิจการกระดาษอุตสาหกรรม

  วิธีการจำหน่าย :
  กระดาษอุตสาหกรรมที่ผลิตจะจำหน่ายให้กับบริษัทในธุรกิจกระดาษและบรรจุภัณฑ์
  และในเครือซิเมนต์ไทย รวมทั้งจำหน่ายให้กับลูกค้าภายนอกโดยวิธีการขายตรง
  ซึ่งจะมีทั้งที่เป็นกระดาษม้วนใหญ่สำหรับโรงงานแปรรูปกระดาษทั่วไป
  และกระดาษที่ผ่านการแปรรูปแล้ว เช่น แผ่นลูกฟูก ถุงกระดาษ กระดาษรีมแผ่น
  และกระดาษม้วนเล็ก

  สัดส่วนการจำหน่าย : ขายตรง ร้อยละ 100

กิจการบรรจุภัณฑ์

วิธีการจำหน่าย : กิจการบรรจุภัณฑ์จำหน่ายให้กับบริษัทในเครือซิเมนต์ไทย รวมทั้งจำหน่ายให้กับลูกค้าภายนอกโดยวิธีการขายตรง

สัดส่วนการจำหน่าย : ขายตรง ร้อยละ 100

  2.2) ภาวะอุตสาหกรรม การแข่งขัน และแนวโน้ม

ในปี 2545 อุตสาหกรรมเยื่อกระดาษและกระดาษของประเทศไทยมีการเติบโตอย่างต่อเนื่อง
เป็นผลมาจากเศรษฐกิจโลกและเศรษฐกิจของประเทศที่ปรับตัวดีขึ้น
ทำให้ความต้องการใช้กระดาษเพื่อการทำธุรกรรมทางธุรกิจ
รวมถึงกระดาษเพื่อการบรรจุภัณฑ์มีปริมาณเพิ่มขึ้นด้วย
ส่งผลให้ปริมาณความต้องการใช้เยื่อกระดาษซึ่งเป็นวัตถุดิบหลักเพิ่มขึ้นเช่นกัน
ในขณะที่กำลังการผลิตไม่เปลี่ยนแปลง ทำให้คาดการณ์ว่าจะมีการนำเข้าเยื่อกระดาษมากขึ้น
ทั้งเยื่อใยสั้นและเยื่อใยยาว

สำหรับแนวโน้มราคาเยื่อกระดาษในประเทศไทย น่าจะมีการปรับตัวสูงขึ้นในช่วงปลายไตรมาส 1 ปี
2546 ซึ่งเป็นผลจากระดับราคาเยื่อกระดาษโลกที่คาดว่าจะปรับตัวสูงขึ้น
ส่วนหนึ่งเนื่องจากกำลังซื้อจากประเทศจีนจะเพิ่มสูงขึ้นหลังเทศกาลตรุษจีน

1)  ภาวะอุตสาหกรรมและการแข่งขันของกิจการเยื่อกระดาษและกระดาษพิมพ์เขียน

  เยื่อกระดาษ

ในปี 2545 อุตสาหกรรมเยื่อกระดาษมีกำลังการผลิตเยื่อกระดาษใยสั้นในประเทศรวม 956,000
ตันต่อปี ซึ่งไม่เปลี่ยนแปลงจากปีก่อน

สำหรับสถานการณ์ด้านราคาเยื่อกระดาษตลาดโลกในปี 2545 มีการปรับตัวขึ้นอย่างช้าๆ
ในช่วงครึ่งปีหลัง ทั้งเยื่อกระดาษใยสั้นและเยื่อกระดาษใยยาว
ส่วนหนึ่งเป็นผลจากการควบคุมปริมาณการผลิตของผู้ผลิตระดับโลก
เพื่อปรับระดับสินค้าคงเหลือให้อยู่ในระดับที่เหมาะสมกับปริมาณความต้องการใช้ อย่างไรก็ดี
ราคาเยื่อกระดาษได้ปรับลงในช่วงปลายปี ซึ่งเป็นผลจากการชะลอการสั่งซื้อจากประเทศจีน

โครงสร้างอุตสาหกรรมของกิจการเยื่อกระดาษ

1.  คาดว่าจะมีอัตราการขยายตัวของการใช้เยื่อกระดาษใยสั้นในประเทศประมาณร้อยละ 5
    เนื่องจากปริมาณความต้องการใช้กระดาษในประเทศเพิ่มสูงขึ้น เช่น กระดาษ
    อุตสาหกรรมสำหรับใช้บรรจุสินค้าส่งออก กระดาษพิมพ์เขียน และกระดาษอนามัย
    จากความต้องการใช้เยื่อกระดาษใยสั้นที่เพิ่มขึ้น ขณะที่ยังไม่มีการเพิ่มกำลังการผลิตในประเทศ
    จึงทำให้คาดว่าปริมาณการนำเข้าเยื่อกระดาษใยสั้นของประเทศจะเพิ่มขึ้น

2.  ความเป็นไปได้ของผู้ที่จะมาเป็นคู่แข่งรายใหม่

-   เป็นอุตสาหกรรมที่ใช้เงินลงทุนสูง เครื่องจักรขนาดใหญ่และเทคโนโลยีที่สูง

-   การผลิตต้องมีกำลังการผลิตขนาดใหญ่ เพื่อให้เกิด Economy of Scale ในการผลิต

-   ต้องมีแหล่งวัตถุดิบที่แน่นอน เช่น ไม้ยูคาลิปตัส ซึ่งต้องใช้เวลาในการปลูกประมาณ 5 ปี

3.  ความเป็นไปได้ที่จะมีสินค้าทดแทน เนื่องจากวัตถุดิบในการผลิตเยื่อใยสั้นมีหลายชนิด
    ในกรณีที่ผลิตเยื่อใยสั้นจากชานอ้อย
    หากสามารถจัดหาไม้ยูคาลิปตัสได้แน่นอนในปริมาณที่เพียงพอ
    เยื่อใยสั้นจากไม้ยูคาลิปตัสอาจจะเป็นวัตถุดิบทดแทนเยื่อใยสั้นจากชานอ้อยได้

4.  อำนาจต่อรองของผู้ซื้อและผู้ขาย เนื่องจากมีผู้ผลิตเยื่อกระดาษในประเทศน้อยราย
    ประกอบกับผู้ผลิตบางรายทำการผลิตเพื่อใช้เองภายใน
    ส่งผลให้ผู้ผลิตเยื่อกระดาษภายในประเทศมีความได้เปรียบในการต่อรอง อย่างไรก็ตาม
    การตั้งราคาของผู้ผลิตในประเทศจะไม่สามารถตั้งราคาขายได้สูง
    เนื่องจากราคาเยื่อกระดาษถูกกำหนดโดยเปรียบเทียบกับราคาตลาดโลกเป็นสำคัญ

5.  สภาพตลาดในประเทศ ผู้ผลิตเยื่อกระดาษส่วนใหญ่เน้นการผลิตเพื่อบริโภคภายใน
    เนื่องจากมีโรงงานผลิตกระดาษเป็นของตนเอง อย่างไรก็ตาม
    ผู้ผลิตจะสร้างดุลยภาพของกำลังการผลิตที่มากเกินความต้องการใช้ภายใน
    โดยจำหน่ายให้กับผู้ผลิตกระดาษอื่นๆ ในประเทศ เช่น ผู้ผลิตกระดาษพิมพ์เขียน
    กระดาษอนามัย เป็นต้น และบางส่วนจะส่งออกไปต่างประเทศ

6.  จำนวนคู่แข่งขันภายในประเทศสำหรับเยื่อกระดาษที่ขายในตลาดโดยประมาณ 2 ราย

  กระดาษพิมพ์เขียน

1.  แนวโน้มอุตสาหกรรม ปริมาณความต้องการกระดาษพิมพ์เขียนในปี 2545 มีประมาณ 429,000
    ตัน เพิ่มขึ้นจากปีที่ผ่านมาร้อยละ 7
    เนื่องจากการขยายตัวของเศรษฐกิจในประเทศที่ส่งผลให้การบริโภคเพิ่มขึ้นในกลุ่มสิ่งพิมพ์ต่างๆ

2.  ปัจจัยภายนอกที่กระทบต่ออุตสาหกรรม

-   ความผันผวนของราคาวัตถุดิบนำเข้า

-   แนวโน้มราคากระดาษในตลาดโลก

3.  ความเป็นไปได้ของผู้ที่จะมาเป็นคู่แข่งรายใหม่
    การเข้ามาแข่งขันของผู้ผลิตรายใหม่เป็นไปได้ยาก
    เนื่องจากขณะนี้สภาวะตลาดไม่เอื้ออำนวยประกอบกับเป็นอุตสาหกรรมที่ต้องใช้เงินลงทุนสูง
    ขนาดของโรงงานต้องเหมาะสม เพื่อให้มีต้นทุนต่ำที่จะแข่งขันได้

4.  ความเป็นไปได้ที่จะมีสินค้าทดแทน โอกาสที่จะมีสินค้าทดแทนน้อย
    เนื่องจากกระดาษพิมพ์เขียนส่วนใหญ่ ถูกใช้งานในขบวนการสื่อสารทางธุรกิจ และการศึกษา

5.  อำนาจต่อรองของผู้ซื้อและผู้ขาย ผู้ซื้อมีอำนาจต่อรองสูงกว่าผู้ขาย เนื่องจาก

-   กำลังการผลิตในประเทศยังมากกว่าความต้องการ

-   การขยายกำลังการผลิตของผู้ผลิตในแถบภูมิภาคนี้มีโอกาสเข้ามาแข่งขันในตลาดมากขึ้น

6.  สภาพการแข่งขันและส่วนแบ่งตลาดของคู่แข่งขัน ในปี 2545
    อัตราการใช้กำลังการผลิตในประเทศของอุตสาหกรรมนี้ประมาณร้อยละ 40
    การแข่งขันระหว่างผู้ผลิตในประเทศยังคงรุนแรง
    ผู้ผลิตในประเทศจำเป็นต้องส่งออกกำลังการผลิตที่เหลือ
    เพื่อใช้เครื่องจักรเต็มที่และหลีกเลี่ยงการตัดราคาในประเทศ
    ขณะที่การส่งออกมีการแข่งขันรุนแรงมากขึ้น
    เนื่องจากความไม่แน่นอนของเศรษฐกิจโลกและปริมาณการผลิตส่วนเกิน

7.  จำนวนคู่แข่งโดยประมาณ 3 ราย

2)  ภาวะอุตสาหกรรมและการแข่งขันของกิจการกระดาษอุตสาหกรรม

ในปี 2545 ปริมาณความต้องการในประเทศเพิ่มขึ้นจากปีที่ผ่านมาประมาณร้อยละ 9
ซึ่งจัดว่าค่อนข้างสูง
โดยเฉพาะช่วงต้นปีมีความต้องการค่อนข้างมากจากการขยายตัวของเศรษฐกิจโดยรวม นอกจากนี้
ราคากระดาษและวัตถุดิบมีความผันผวนค่อนข้างมากในปี 2545 นี้

โครงสร้างอุตสาหกรรมของกิจการกระดาษอุตสาหกรรม

1.  แนวโน้มปี 2546
    คาดว่าปริมาณความต้องการกระดาษอุตสาหกรรมในประเทศจะขยายตัวประมาณร้อยละ 5
    ขึ้นกับเศรษฐกิจในประเทศซึ่งอาจไม่ขยายตัวสูงเช่นปีที่ผ่านมา
    รวมทั้งเศรษฐกิจในภูมิภาคและเศรษฐกิจโลกด้วย
    นอกจากนี้คาดว่ากำลังการผลิตกระดาษจะสูงขึ้น
    ทั้งจากผู้ผลิตในประเทศและในภูมิภาคซึ่งมีกำลังการผลิตเพิ่มขึ้น

2.  ปัจจัยภายนอกที่กระทบต่ออุตสาหกรรม

-   ความผันผวนของราคาวัตถุดิบ

-   แนวโน้มราคากระดาษในตลาดโลก

-   กำลังการผลิตที่เพิ่มขึ้นในภูมิภาค

3.  ความยากง่ายของผู้ที่จะมาเป็นคู่แข่งรายใหม่ มีความยากที่จะเข้ามาของผู้ผลิตรายใหม่
    เนื่องจากเงินลงทุนสูง วัตถุดิบหายาก และมีความผันผวน

4.  ความเป็นไปได้ที่จะมีสินค้าทดแทน โอกาสที่จะมีสินค้าทดแทนไม่มาก

5.  อำนาจต่อรองของผู้ซื้อและผู้ขาย เนื่องจากตลาดในประเทศยังคงอยู่ในภาวะ Oversupply
    จึงทำให้ผู้ซื้อมีอำนาจต่อรองค่อนข้างมาก

6.  สภาพการแข่งขันและสภาพตลาดในประเทศ ในปี 2545 มีการแข่งขันที่รุนแรงทั้งทางด้านราคา
    คุณภาพ และบริการ ราคาวัตถุดิบมีการปรับตัวขึ้นลงเร็ว ผู้ผลิตปรับราคา สินค้าตามได้ลำบาก
    นอกจากนี้การเพิ่มกำลังการผลิตในภูมิภาคทำให้มีการแข่งขันด้านราคาในตลาดต่างประเทศด้วย

7.  จำนวนคู่แข่ง โดยประมาณ 9 ราย

3)  ภาวะอุตสาหกรรมและการแข่งขันของกิจการบรรจุภัณฑ์

ในปี 2545 ปริมาณความต้องการใช้บรรจุภัณฑ์กล่องกระดาษลูกฟูกในประเทศสูงขึ้นร้อยละ 12
เป็นผลสืบเนื่องจากภาวะเศรษฐกิจโลกและเศรษฐกิจของประเทศที่ปรับตัวดีขึ้น
ทำให้ภาคการส่งออกขยายตัว โดยเฉพาะสินค้าในอุตสาหกรรมอิเล็คทรอนิคส์ และสินค้าเกษตร
ประกอบกับการย้ายฐานการผลิตสินค้าของผู้ผลิตชั้นนำมายังประเทศไทย
จากความต้องการที่เพิ่มขึ้นนั้น กิจการสามารถเพิ่มปริมาณขายได้ร้อยละ 14 ด้วยโรงงานทั้ง 8
แห่งที่กระจายอยู่ทั่วประเทศ จากความสามารถในการให้บริการแก่ ลูกค้าที่ครอบคลุมและรวดเร็ว
ทำให้กิจการสามารถครองความเป็นผู้นำตลาดบรรจุภัณฑ์กล่องกระดาษลูกฟูกของประเทศ

สภาพการแข่งขันในปี 2545 จำนวนคู่แข่งโดยประมาณ ผู้ผลิตรายใหญ่และรายเล็กรวมกัน 400 ราย
ผู้ผลิตรายเดิมมีการเพิ่มกำลังผลิตกระดาษ และมีการรุกตลาดกล่องกระดาษลูกฟูก และโรง Sheet
Board มากขึ้น0 การแข่งขันยังคงรุนแรงทั้งทางด้านราคา คุณภาพและบริการ
แม้ว่าภาวะเศรษฐกิจจะกระเตื้องขึ้น ลูกค้าหลายรายเริ่มหาวิธีลดต้นทุน เช่น มีแนวโน้มที่จะ
Outsource เพื่อลดต้นทุนและการทำงานของตนเอง บางรายเริ่มใช้วิธีการประมูลราคาแบบ
e-Auction จึงทำให้คู่แข่งขันหลายรายต้องเสนอลดราคาลงไปอีก เป็นต้น

2.3) การพัฒนาศักยภาพการบริหารธุรกิจระหว่างบริษัทและลูกค้า

ในปี 2545 บริษัทฯ ได้ริเริ่มโครงการเพิ่มพูนความรู้แก่พันธมิตรทางการค้า โดยเชิญคณาจารย์
ผู้ทรงคุณวุฒิจาก The Wharton School, University of Pennsylvania, U.S.A.
และผู้บริหารระดับสูงของบริษัทที่มีชื่อเสียงมาให้ความรู้ที่เป็นประโยชน์เชิงธุรกิจอันจะช่วยเพิ่มพูนความรู้และพัฒนาศักยภาพด้านการบริหารธุรกิจให้แข็งแกร่งทันต่อการเปลี่ยนแปลงของเศรษฐกิจและสังคมในปัจจุบัน
ซึ่งจะส่งผลให้บริษัทและลูกค้าสามารถพัฒนาธุรกิจที่ยั่งยืนและเติบโตไปพร้อม ๆ กัน

2.4) การเพิ่มผลผลิตและการปรับปรุงประสิทธิภาพในการผลิตและการจัดการ

1.  การปรับปรุงกระบวนการผลิตอย่างต่อเนื่อง ในปี 2545
    บริษัทและบริษัทย่อยได้ดำเนินโครงการปรับปรุงกระบวนการผลิตให้มีประสิทธิภาพมากขึ้น
    ส่งผลให้ได้กำลังการผลิตเพิ่มขึ้น

2.  บริษัทผลิตภัณฑ์กระดาษไทย จำกัด ได้รับการรับรองมาตรฐาน ISO/IEC 17025
    ห้องปฏิบัติการทดสอบกระดาษ ในเดือนกรกฎาคม 2545
    นับเป็นบริษัทผู้ผลิตกระดาษรายแรกของประเทศที่มีห้องปฏิบัติการและเครื่องมือทดสอบกระดาษตามมาตรฐานของสำนักงานมาตรฐานผลิตภัณฑ์อุตสาหกรรม
    โดยสามารถทดสอบได้ทั้งกระดาษพิมพ์และกระดาษเขียน ชนิดเคลือบผิวและไม่เคลือบผิว

3.  ระบบ Supply Chain Management
    ระหว่างกิจการกระดาษอุตสาหกรรมและกิจการบรรจุภัณฑ์
    ได้ดำเนินการปรับปรุงระบบการทำงานอย่างต่อเนื่องเพื่อเพิ่มมูลค่าให้กับ สินค้าทุกขั้นตอน
    ตั้งแต่การจัดหาวัตถุดิบจนถึงการส่งมอบสินค้าให้ลูกค้า

3.  การจัดหาผลิตภัณฑ์หรือบริการ

3.1 วัตถุดิบและผู้จำหน่ายวัตถุดิบ

กิจการเยื่อกระดาษและกระดาษพิมพ์เขียน

  เยื่อกระดาษ

ประเภทวัตถุดิบ : ไม้ยูคาลิปตัสชนิดท่อน กากอ้อยและชานอ้อย 

  แหล่งที่มาของวัตถุดิบ : ไม้ยูคาลิปตัสชนิดท่อน กากอ้อยและชานอ้อยจากในประเทศ
  โดยรับซื้อจากเกษตรกรที่บริษัทฯ ให้การสนับสนุนในการปลูกไม้ยูคาลิปตัส และเกษตรกรทั่วไป

  กระดาษพิมพ์เขียน

  ประเภทวัตถุดิบ : เยื่อกระดาษใยยาว เยื่อกระดาษใยสั้น เศษกระดาษ และสารเคมี

  แหล่งที่มาของวัตถุดิบ :

-   เยื่อกระดาษใยยาว จากต่างประเทศทั้งหมด จำนวน 8 ราย

-   เยื่อกระดาษใยสั้น จากในประเทศทั้งหมด จำนวน 4 ราย

-   เศษกระดาษ จากในประเทศ จำนวน 10 ราย และต่างประเทศ จำนวน 2 ราย

-   สารเคมี ลาเท็กซ์สังเคราะห์ ผงดินคาโอลิน
    แคลเซียมคาร์บอเนตจากในประเทศและต่างประเทศ จำนวน 50 ราย

  สภาพปัญหาวัตถุดิบ :

เยื่อใยยาวต้องนำเข้าทั้งหมด ใช้เวลาการเดินทางนานประมาณ 30-45 วัน สำหรับเศษกระดาษ ปริมาณเศษกระดาษมีจำกัด มีการแข่งขันด้านรับซื้อสูง ราคาวัตถุดิบที่ นำเข้าสูงมากเมื่อเทียบกับในประเทศ

กิจการกระดาษอุตสาหกรรม 

  ประเภทวัตถุดิบ : เศษกระดาษ เยื่อกระดาษใยสั้น เยื่อกระดาษใยยาว และสารเคมี

  แหล่งที่มาของวัตถุดิบ :

-   เศษกระดาษ จากในประเทศร้อยละ 50 จำนวน 220 ราย และต่างประเทศร้อยละ 50
    จำนวน 30 ราย

-   เยื่อกระดาษใยสั้น จากในประเทศร้อยละ 40 จำนวน 4 ราย และต่างประเทศร้อยละ 60
    จำนวน 5 ราย

-   เยื่อกระดาษใยยาว จากต่างประเทศทั้งหมด จำนวน 10 ราย

  สภาพปัญหาวัตถุดิบ :

เยื่อใยยาวต้องนำเข้าทั้งหมด ใช้เวลาการเดินทางนานประมาณ 30-45 วัน สำหรับเศษกระดาษ ปริมาณเศษกระดาษมีจำกัด มีการแข่งขันด้านรับซื้อสูง ราคาวัตถุดิบที่ นำเข้าสูงมากเมื่อเทียบกับในประเทศ 

กิจการบรรจุภัณฑ์ 

  ประเภทวัตถุดิบ : ใช้กระดาษคราฟท์เป็นวัตถุดิบหลัก

  แหล่งที่มาของวัตถุดิบ : จากบริษัทสยามคราฟท์อุตสาหกรรม จำกัด
  ซึ่งเป็นบริษัทในธุรกิจกระดาษและบรรจุภัณฑ์ เครือซิเมนต์ไทย

  สภาพปัญหาวัตถุดิบ : ไม่มีปัญหาด้านวัตถุดิบ เนื่องจากมีปริมาณมากเพียงพอ
  และสามารถกำหนดคุณภาพให้เป็นไปตามความต้องการได้
  ส่วนราคาที่ซื้อขายกันนั้นจะอิงราคาตลาดเพื่อให้เกิดต้นทุนที่ยุติธรรมและมีความสามารถในเชิงการแข่งขัน

  ผู้จำหน่ายกรณีการพึ่งพาวัตถุดิบจากผู้จำหน่ายรายใดเกินกว่าร้อยละ 50
  ของการซื้อวัตถุดิบทั้งหมดที่ผ่านมา 3 ปีติดต่อกัน : บริษัทสยามคราฟท์อุตสาหกรรม จำกัด

3.2 การจัดการสิ่งแวดล้อม

  3.2.1 ในปี 2545 บริษัทสยามคราฟท์อุตสาหกรรม จำกัด ซึ่งเป็นบริษัทย่อย
  เป็นบริษัทต้นแบบในประเทศไทยในการจัดทำ Sustainability Report ตามแนวทาง GRI
  (Global Reporting Initiative) ซึ่งเป็นรายงาน “องค์รวม”
  แสดงถึงการจัดการเพื่อการพัฒนาธุรกิจที่ยั่งยืน
  โดยให้ความสำคัญทางด้านผลประกอบการของบริษัท สังคม และสิ่งแวดล้อม
  ควบคู่กันไปอย่างสมดุลโดยบริษัทสยามคราฟท์อุตสาหกรรม จำกัด เป็นบริษัทแรกในเอเชีย
  ที่เข้าร่วมโครงการนี้

  3.2.2 บริษัทกระดาษสหไทย จำกัด (มหาชน) ได้รับรางวัลชนะเลิศ CPIE Cleaner
  Production Awards 2002 จากกระทรวงวิทยาศาสตร์ เทคโนโลยี และสิ่งแวดล้อม
  จากการเข้าร่วมเป็นสมาชิกของสถาบันสิ่งแวดล้อมไทยในปี 2543 บริษัทกระดาษสหไทย จำกัด
  (มหาชน) ซึ่งตั้งอยู่ที่อำเภอพระประแดง จังหวัดสมุทรปราการ
  ได้เข้าร่วมการประกวดโรงงานการผลิตที่สะอาด
  โดยนำเสนอผลงานการลดความสูญเสียน้ำใช้ในกระบวนการผลิตกระดาษ
  ซึ่งนอกจากจะสามารถลดปริมาณการใช้น้ำได้แล้ว
  ยังช่วยประหยัดค่าไฟฟ้าและสารเคมีภายในระบบบำบัดน้ำเสีย
  อันเป็นการช่วยรักษาสิ่งแวดล้อมภายในโรงงานและชุมชนใกล้เคียงได้อย่างมาก

4.  งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

ไม่มี

ธุรกิจผลิตภัณฑ์ก่อสร้าง

1.  ลักษณะผลิตภัณฑ์หรือบริการ

แบ่งประเภทของสินค้าและบริการในธุรกิจผลิตภัณฑ์ก่อสร้างได้ดังนี้

1.  สินค้าหลังคา เช่น กระเบื้องหลังคาใยธรรมชาติ กระเบื้องหลังคาคอนกรีต
    และกระเบื้องหลังคาเซรามิค

2.  กระเบื้องเซรามิคปูพื้นและบุผนัง

3.  ผลิตภัณฑ์คอนกรีต เช่น บล็อกปูถนน พื้นสำเร็จรูป กระเบื้องคอนกรีตปูพื้น

4.  อื่นๆ เช่น ฉนวนกันความร้อน

2.  การตลาดและภาวะการแข่งขัน

2.1 กลยุทธ์ในการแข่งขัน

หลีกเลี่ยงการแข่งขันด้านราคากับผู้ผลิตรายอื่น
แต่จะมุ่งเน้นในด้านคุณภาพของสินค้าและบริการเป็นหลัก
ใส่ใจกับการควบคุมคุณภาพในทุกขั้นตอนโดยใช้มาตรฐานการจัดการระดับโลก
และปฏิบัติตามมาตรการรักษาสิ่งแวดล้อมอย่างเคร่งครัด
สะท้อนให้เห็นจากการได้รับการรับรองมาตรฐานระบบคุณภาพ ISO 9002
และการรับรองระบบการจัดการสิ่งแวดล้อม ISO 14001

2.2 ลูกค้ากลุ่มเป้าหมาย

-   สินค้าหลังคา สามารถจำแนกลูกค้าได้ตามชนิดผลิตภัณฑ์ ราคา และวัตถุประสงค์การใช้งานดังนี้

+----------------------+----------------------+-----------------------+
| ผลิตภัณฑ์               | ลูกค้ากลุ่มเป้าหมาย       | ระดับราคา              |
+----------------------+----------------------+-----------------------+
| ก                    | บ้านสร้างเองในต่างจังหวัด | ราคาปานกลาง           |
| ระเบื้องหลังคาใยธรรมชาติ |                      |                       |
+----------------------+----------------------+-----------------------+
| กระเบื้องหลังคาคอนกรีต   | โครงการบ้านจัดสรร      | ราคาปานกลางค่อนข้างสูง   |
|                      |                      |                       |
|                      | บ้านสร้างเอง           |                       |
+----------------------+----------------------+-----------------------+
| กระเบื้องหลังคาเซรามิค   | บ้านสร้างเอง           | ราคาสูง                |
+----------------------+----------------------+-----------------------+

-   สินค้ากระเบื้องเซรามิคจำแนกผลิตภัณฑ์ตามกลุ่มของลูกค้าเป็น 2 กลุ่ม

  ----------------------- ----------------------- -----------------------
  ผลิตภัณฑ์                  ลูกค้ากลุ่มเป้าหมาย          ระดับราคา

  COTTO                   ลูกค้าระดับกลางถึงระดับบน    ราคาปานกลางถึงราคาสูง

  SOSUCO                  ลูกค้าระดับล่างถึงระดับกลาง   ราคาค่อนข้างต่ำถึงปานกลาง
  ----------------------- ----------------------- -----------------------

-   ผลิตภัณฑ์คอนกรีต จำแนกลูกค้าได้ตามความต้องการใช้งานและความสวยงาม เช่น บล็อก
    ปูถนน ที่สามารถใช้ปูถนน ทางเดินเท้า สนามหญ้า ลานอเนกประสงค์ ลานจอดรถ ฯลฯ

2.3 ช่องทางการจัดจำหน่าย

  สินค้าส่วนใหญ่ของธุรกิจจะจำหน่ายผ่านผู้แทนจำหน่ายของเครือฯ ที่มีอยู่ทั่วประเทศ

-   สินค้าหลังคาและผลิตภัณฑ์คอนกรีต มีสัดส่วนการจำหน่ายในประเทศร้อยละ 93 และ
    ส่งออกร้อยละ 7 ซึ่งส่วนใหญ่ส่งออกไปยังประเทศในแถบอินโดจีนและพม่า

-   สินค้ากระเบื้องเซรามิค มีสัดส่วนการจำหน่ายในประเทศร้อยละ 70 ส่งออกร้อยละ 30
    โดยส่งออกไปยังสหรัฐอเมริกา ประเทศในกลุ่มอาเซียน ออสเตรเลีย และยุโรป

2.4 การบริหารจัดการ

ดำเนินโครงการ Culture Change
เพื่อพัฒนาองค์กรให้คล่องตัวเหมาะสมกับสภาพการแข่งขันในปัจจุบัน
และได้ร่วมกับธุรกิจซีเมนต์และธุรกิจจัดจำหน่ายในเครือซิเมนต์ไทย ดำเนินโครงการ Integrated
Supply and Demand Planning เพื่อลดต้นทุนและเพิ่มประสิทธิภาพการให้บริการแก่ลูกค้า

2.5 สภาวะการแข่งขัน

จากการที่ปริมาณความต้องการใช้ผลิตภัณฑ์ก่อสร้างภายในประเทศเพิ่มขึ้นอย่างมากในปี 2545
ส่งผลให้การแข่งขันด้านราคาลดน้อยลง
อย่างไรก็ตามธุรกิจยังคงมีนโยบายที่จะเพิ่มยอดขายโดยการพัฒนาสินค้าและบริการให้มีคุณภาพเหนือกว่าคู่แข่ง
รวมทั้งสร้างความหลากหลายของสินค้าด้วยการออกสินค้าใหม่อย่างต่อเนื่อง
เพื่อให้ลูกค้ามีทางเลือกมากขึ้นในการซื้อสินค้าและบริการ

-   รายชื่อคู่แข่งขันสำคัญในตลาดหลังคา

1.  บริษัทในกลุ่มมหพันธ์

2.  บริษัทกระเบื้องหลังคาตราเพชร

3.  บริษัทในกลุ่มโอฬาร

-   รายชื่อคู่แข่งขันสำคัญในตลาดกระเบื้องเซรามิค

1.  บริษัทไทย-เยอรมัน เซรามิค จำกัด (มหาชน)

2.  บริษัทไดนาสตี้เซรามิค จำกัด (มหาชน)

3.  บริษัท สหโมเสคอุตสาหกรรม จำกัด (มหาชน)

4.  บริษัท โรยัลเซรามิค จำกัด (มหาชน)

-   รายชื่อคู่แข่งขันสำคัญในตลาดผลิตภัณฑ์คอนกรีต

1.  บริษัทผลิตภัณฑ์คอนกรีตชลบุรี จำกัด

2.  บริษัทเซาท์เทิร์นคอนกรีตบล็อค จำกัด

โดยธุรกิจฯ มีส่วนแบ่งทางการตลาดและส่วนแบ่งทางการผลิตสูงสุด ทั้งในตลาดหลังคา
ตลาดกระเบื้องเซรามิค และตลาดผลิตภัณฑ์คอนกรีต

3.  การจัดหาวัตถุดิบ

วัตถุดิบหลักที่ใช้ในธุรกิจผลิตภัณฑ์ก่อสร้าง มี 2 ชนิด ตามประเภทสินค้าคือ

-   สินค้ากระเบื้องหลังคาใยธรรมชาติ กระเบื้องหลังคาคอนกรีต และผลิตภัณฑ์คอนกรีต
    ใช้วัตถุดิบหลักคือปูนซีเมนต์ ซึ่งทางธุรกิจฯ ไม่มีปัญหาด้านการขาดแคลนวัตถุดิบ
    เนื่องจากเครือฯ เป็นผู้ผลิตปูนซีเมนต์รายใหญ่ที่สุดในประเทศ

-   สินค้ากระเบื้องเซรามิค และกระเบื้องหลังคาเซรามิค ใช้วัตถุดิบหลักคือดิน ซึ่งธุรกิจฯ
    จัดซื้อจากผู้จำหน่ายในประเทศหลายราย รวมทั้งยังมีแหล่งดินของตัวเองและของเครือฯ
    โดยสามารถใช้เป็นแหล่งวัตถุดิบได้ไม่น้อยกว่า 10 ปี

สำหรับวัตถุดิบอื่นๆ
ธุรกิจได้มีการทำสัญญาระยะยาวกับผู้จำหน่ายวัตถุดิบหลายรายทั้งในประเทศและต่างประเทศ
โดยไม่มีการพึ่งพิงผู้จำหน่ายรายใดมากเกินไป ทั้งนี้เพื่อประกันความพอเพียงของ วัตถุดิบที่ต้องใช้

ในด้านผลกระทบต่อสิ่งแวดล้อม
ธุรกิจผลิตภัณฑ์ก่อสร้างได้มีนโยบายที่เคร่งครัดในการดูแลความปลอดภัยและสิ่งแวดล้อมที่อาจจะมีผลมาจากกระบวนการผลิต
รวมทั้งการจัดหาวัตถุดิบและบริการต่างๆ โดยการลงทุนในอุปกรณ์ควบคุมสิ่งแวดล้อมต่างๆ
และมุ่งที่จะให้บริษัทในกลุ่มได้รับการรับรองระบบการจัดการสิ่งแวดล้อม ISO 14001
ซึ่งในปัจจุบันเกือบทุกบริษัทในกลุ่มได้รับการรับรองมาตรฐาน ISO

4.  งานที่ยังไม่ส่งมอบเฉพาะงานโครงการหรือซื้อขายที่มีมูลค่าสูง

ไม่มี

ธุรกิจจัดจำหน่าย

1 ลักษณะผลิตภัณฑ์หรือบริการ

  บริษัทในกลุ่มธุรกิจจัดจำหน่าย เป็นบริษัทที่ให้บริการในด้านการจัดจำหน่ายสินค้า การจัดส่งสินค้า
  การกระจายสินค้าและการบริหารคลังสินค้า ให้แก่ธุรกิจต่างๆ ในเครือฯ มีบริษัท
  ค้าวัสดุซิเมนต์ไทย จำกัด เป็น Holding Company และมีรายละเอียดของบริษัทที่ให้บริการ
  ดังนี้

1.  บริษัทซิเมนต์ไทยการตลาด จำกัด ซึ่งดำเนินการด้านจัดจำหน่ายสินค้าวัสดุก่อสร้าง
    และเคหะภัณฑ์ในประเทศ

2.  บริษัทซิเมนต์ไทยโลจิสติกส์ จำกัด รับผิดชอบการกระจายสินค้า
    ซึ่งครอบคลุมการจัดส่งและบริหารศูนย์กระจายสินค้าในประเทศ

3.  บริษัทค้าสากลซิเมนต์ไทย จำกัด ดูแลการส่งออกและนำเข้า รวมทั้งการจัดจำหน่าย
    สินค้าในต่างประเทศ

4.  บริษัทซิเมนต์ไทยการค้าปลีก จำกัด รับผิดชอบการค้าปลีกสินค้าเคหะภัณฑ์ผ่าน
    เครือข่ายร้านซิเมนต์ไทยโฮมมาร์ท

2 ตลาดและภาวะการแข่งขัน

  นโยบายและลักษณะการตลาด

  ธุรกิจจัดจำหน่ายมุ่งเน้นสร้างคุณค่าแก่ลูกค้า หุ้นส่วนธุรกิจ และผู้ดำเนินธุรกิจ
  โดยเร่งพัฒนาระบบจัดส่งสินค้าที่ได้มาตรฐานสำหรับวัสดุก่อสร้างและสินค้าฮาร์ดแวร์ต่างๆ
  เพื่อให้สามารถตอบสนองความต้องการของลูกค้าได้อย่างมีประสิทธิภาพมากที่สุดในภูมิภาคนี้
  ทั้งยังเน้นสร้างศักยภาพการบริหารทุกบริษัท
  ในธุรกิจให้ประสานสอดคล้องกันเพื่อบริการครบวงจรที่มีคุณภาพ

บริษัทซิเมนต์ไทยการตลาด จำกัด

  กลยุทธ์การแข่งขัน

  การบริการ

  บริการด้วยระบบเครือข่ายการจัดจำหน่าย (Distribution Network) ที่เข้มแข็ง
  ครอบคลุมพื้นที่ทั่วประเทศ เพื่อให้สามารถตอบสนองความต้องการของผู้บริโภคอย่างทั่วถึงทุกกลุ่ม

  การบริหารจัดการ

  เพื่อเพิ่มศักยภาพในการให้บริการแก่คู่ค้าและลูกค้า บริษัทฯ
  ได้นำเครือข่ายคอมพิวเตอร์อันทันสมัยมาเชื่อมโยงข้อมูลระหว่างบริษัทฯ กับผู้ผลิต
  รวมทั้งผู้แทนจำหน่ายทั่วประเทศ
  เพื่อประสานการดำเนินงานอย่างมีประสิทธิภาพผ่านเครือข่ายอินเตอร์เน็ต (e-Commerce)
  ในรูปแบบ Business-to-Business
  ที่พร้อมจะขยายขอบเขตการจัดจำหน่ายสินค้าเพิ่มเติมได้อย่างรวดเร็ว

  การจำหน่ายและช่องทางการจำหน่าย

  บริษัทฯ จำหน่ายสินค้าวัสดุก่อสร้างและเคหะภัณฑ์ในประเทศ ผ่านทางร้านผู้แทนจำหน่ายกว่า 500
  ราย ทั่วประเทศซึ่งผู้แทนจำหน่ายจำนวนกว่า 330 รายนี้เป็นร้านซิเมนต์ไทยโฮมมาร์ท บริษัทฯ
  มียอดขายอยู่ที่ประมาณร้อยละ 20 ของตลาดก่อสร้าง ประกอบด้วยสินค้าวัสดุก่อสร้าง
  วัสดุตกแต่งและสินค้าเคหะภัณฑ์ตามลำดับ ครอบคลุมช่องทางการจัดจำหน่ายสินค้าวัสดุก่อสร้าง
  ร้อยละ 75 ของประเทศ

บริษัทซิเมนต์ไทยโลจิสติกส์ จำกัด

  ตลาด Logistics นั้นเป็นตลาดที่มีศักยภาพในการเติบโตสูงและมีบริษัทต่างๆ มีแนวโน้มของการ
  Outsource ในเรื่องของ Logistic สูงขึ้น
  ซึ่งเป็นโอกาสที่บริษัทซิเมนต์ไทยโลจิสติกส์จะเข้าไปดำเนินธุรกิจในตลาดนี้ได้มากขึ้น

  กลยุทธ์การแข่งขัน

  การบริการ

  บริการจัดส่งและบริหารคลังสินค้าที่ทันสมัยถูกต้อง รวดเร็ว ด้วยเครือข่ายผู้ประกอบการ ขนส่ง
  สามารถกระจายสินค้าให้กับร้านค้าปลีก ร้านค้าส่ง โรงงาน และโครงการต่างๆ
  ได้ครอบคลุมทั่วประเทศ รวมทั้งสามารถกระจายสินค้าสู่ชายแดน
  สนองตอบความต้องการของลูกค้าที่ใช้บริการแต่ละกลุ่มอย่างครบถ้วนตรงเวลา

  การบริหารจัดการ

  บริหารการขนถ่าย เส้นทางขนส่ง คลังสินค้า และจุดกระจายสินค้าอย่างเป็นระบบ
  โดยมีระบบเทคโนโลยีสารสนเทศที่ทันสมัยเชื่อมโยงการปฏิบัติการอย่างทั่วถึง

บริษัทซิเมนต์ไทยการค้าปลีก จำกัด

  กลยุทธ์การแข่งขัน

  การบริหารจัดการและการบริการ

  บริษัทฯ ได้ให้การสนับสนุน และพัฒนาร้านลูกข่าย เพื่อสนองความต้องการ ของผู้บริโภคขั้นสุดท้าย
  รวมถึงบริษัทฯ เป็นผู้ค้าปลีก สินค้าเคหะภัณฑ์ ตกแต่ง วัสดุก่อสร้าง และ
  บริการเกี่ยวกับที่อยู่อาศัย

  การจำหน่ายและช่องทางการจำหน่าย

  จัดจำหน่ายสินค้าที่เกี่ยวกับการปรับปรุงบ้าน และเคหะภัณฑ์ ผ่านร้านซิเมนต์ไทยโฮมมาร์ท
  (Cementhai Homemart)

บริษัท ค้าสากลซิเมนต์ไทย จำกัด (SCT)

  เป็นบริษัทการค้าระหว่างประเทศชั้นนำ ที่มีความสามารถในด้านการค้าระหว่างประเทศ
  สูงสุดบริษัทหนึ่งในกลุ่มอาเซียน

  การจำหน่ายและช่องทางการจำหน่าย

  บริษัทมีสำนักงานสาขา 11 แห่งกระจายอยู่ในประเทศต่างๆ ทั่วโลก ได้แก่ กัมพูชา เวียดนาม
  พม่า มาเลเซีย ฟิลิปปินส์ สิงคโปร์ ฮ่องกง บังคลาเทศ สหรัฐอาหรับเอมิเรตส์ ออสเตรเลีย
  และสหรัฐอเมริกา ปัจจุบันแบ่งกลุ่มสินค้าออกเป็น 9 กลุ่มได้แก่ ผลิตภัณฑ์ซีเมนต์ ผลิตภัณฑ์เหล็ก
  ผลิตภัณฑ์วัสดุก่อสร้าง ผลิตภัณฑ์พลาสติกและเคมีภัณฑ์ ผลิตภัณฑ์อะลูมิเนียม
  ผลิตภัณฑ์เยื่อและกระดาษ สินค้าอุตสาหกรรม สินค้าพลังงาน และสินค้าทั่วไป
  สัดส่วนปัจจุบันของการส่งออกสินค้าต่อการ นำเข้าสินค้าอยู่ที่ 80 : 20
  ประเทศหลักที่มีการส่งออกและนำเข้ามากที่สุด ได้แก่ กลุ่มประเทศ อินโดจีน
  กลุ่มประเทศอาเซียน อเมริกาและเอเชียใต้ ตามลำดับ

แนวทางการดำเนินงานของบริษัท ค้าวัสดุซิเมนต์ไทย

ค้าวัสดุซิเมนต์ไทย มีความมุ่งมั่นที่จะสร้างคุณค่าให้กับลูกค้า และคู่ค้า
โดยมีการสร้างระบบการจัดจำหน่าย และกระจายสินค้าวัสดุก่อสร้างและเคหะภัณฑ์
ที่สามารถตอบสนองความต้องการของลูกค้าได้อย่างถูกต้อง และรวดเร็วที่สุดในภูมิภาคอาเซียน

Information and Technology

บริษัทมีแนวทางในการปรับตัวเข้ากับการค้าในยุคอิเลคทรอนิกส์อย่างจริงจัง ปัจจุบัน
บริษัทมีการใช้ระบบ SAP ซึ่งเป็นระบบ Enterprise Resource Planning
ที่ทันสมัยที่สุดระบบหนึ่งในโลก เพื่อสนับสนุนการดำเนินธุรกิจให้มีประสิทธิภาพ
บริษัทได้ให้ความสำคัญในการใช้ Information Technology
ในการเสริมสร้างความสามารถของแต่ละบริษัทในกลุ่มธุรกิจ เช่น การนำระบบ Call Center
มาใช้เพื่อเพิ่มความสามารถในการให้บริการลูกค้าในประเทศ
การใช้ระบบการบริหารศูนย์กระจายสินค้า (Warehouse Management System - WMS)
และระบบการบริหารการจัดส่งที่ทันสมัย (Transportation Management System - TMS)
เป็นต้น นอกจากนี้บริษัทยังได้ใช้ระบบ Electronic Data Interchange (EDI)
ในการผ่านพิธีการศุลกากรสำหรับลูกค้าในธุรกิจการค้าระหว่างประเทศด้วย

บริษัทได้เข้าสู่ธุรกิจ e-Commerce
เพิ่มเพื่อขีดความสามารถในการตอบสนองความต้องการของลูกค้าที่เปลี่ยนแปลงไปอย่างรวดเร็วได้อย่างทันท่วงที
ปัจจุบันได้ดำเนินการกับคู่ค้าที่เป็นหน่วยธุรกิจ (B2B e-Commerce) โดยใช้ระบบ e-Ordering
ในการรับคำสั่งซื้อสินค้าจากผู้แทนจำหน่าย ทำให้สามารถรับคำสั่งซื้อได้สะดวกและรวดเร็วยิ่งขึ้น

Supply Chain Management

บริษัทฯ มีแนวคิดในการบริหาร Supply Chain
เพื่อเพิ่มประสิทธิภาพในการจัดจำหน่ายและกระจายสินค้า
เพื่อที่จะสร้างมูลค่าเพิ่มให้ผู้เกี่ยวข้องทั้งหมด
โดยการบริหารแต่ละหน่วยงานให้ทำงานและสอดคล้องกันอย่างมีประสิทธิภาพ
อาศัยเทคโนโลยีสารสนเทศเป็นเครื่องมือช่วย

Customer Relationship management

บริษัทให้ความสำคัญกับการบริหารความสัมพันธ์กับคู่ค้า (Partner Relationship Management)
เป็นอย่างมาก โดยการแบ่งกลุ่มคู่ค้า ศึกษาความต้องการ รวมทั้งศักยภาพของคู่ค้า
เพื่อให้สามารถให้บริการที่ตรงกับความต้องการของลูกค้าแต่ละกลุ่ม
ได้อย่างรวดเร็วและมีประสิทธิภาพ